MAO:137/20 - Markkinaoikeus\nEtusivu » Ratkaisut » Hankinta-asiat » MAO:137/20\nKainuun sosiaali- ja terveydenhuollon kuntayhtymä - suojakaapit\nKainuun sosiaali- ja terveydenhuollon kuntayhtymä (jäljempänä myös hankintayksikkö) on ilmoittanut 3.1.2019 julkaistulla EU-hankintailmoituksella avoimella menettelyllä toteutettavasta 5 vetokaapin ja 9 suojakaapin tavarahankinnasta Kainuun uuteen sairaalaan.\nKainuun sosiaali- ja terveydenhuollon kuntayhtymän johtaja on 15.3.2019 tekemällään hankintapäätöksellä § 26 valinnut vetokaappeja koskevan osa-alueen osalta Visu Kaluste Oy:n tarjouksen ja suojakaappeja koskevan osa-alueen osalta sulkenut sen tarjouksen tarjouskilpailusta ja valinnut Labo Line Oy:n tarjouksen.\nHankinnan ennakoitu arvonlisäveroton kokonaisarvo on hankintailmoituksen mukaan ollut noin 230.000 euroa.\nVisu Kaluste Oy on vaatinut, että markkinaoikeus kumoaa muutoksenhaun kohteena olevan hankintapäätöksen suojakaappeja koskevan osa-alueen osalta ja velvoittaa hankintayksikön korjaamaan virheellisen menettelynsä. Lisäksi valittaja on vaatinut, että markkinaoikeus velvoittaa hankintayksikön korvaamaan sen arvonlisäverottomat oikeudenkäyntikulut 4.450 eurolla.\nHankintayksikkö on menetellyt virheellisesti, kun se on sulkenut valittajan tarjouksen tarjouskilpailusta. Hankintapäätöksen mukaan valittajan tarjous ei ole täyttänyt tarjouspyynnön vaatimuksia siltä osin kuin valittajan esittämät referenssit eivät ole olleet sairaala- tai terveydenhuollon ympäristöön tehtyjä toimituksia. Tarjouspyynnössä on kuitenkin pyydetty esittämään referenssi tarjotusta tuotteesta, ei vastaavasta kohteesta. Valittajan referenssi olisi siten tullut hyväksyä.\nValittajan tarjouksen poissulkemista on perusteltu myös sillä, että valittajan suojakaapit kalibroidaan tehtaalla eikä kohteessa asennuksen yhteydessä. Tuotteet kalibroidaan tehtaalla valmistajan normaalikäytännön mukaan, eikä tarjouspyynnössä ole erikseen edellytetty tuotteiden kalibroimista kohteessa.\nHankintapäätöksessä on lisäksi todettu, että laitteen on täytettävä standardin EN 12469 luokan II biologisille suojakaapeille asetetut vaatimukset. Valittajan tarjoama tuote on täyttänyt mainitun standardin vaatimukset. Poissulkemisperuste on ollut epämääräinen, eikä sen osalta ole osoitettu selvästi, miltä osin valittajan tarjous ei ole täyttänyt tarjouspyynnön vaatimuksia.\nKainuun sosiaali- ja terveydenhuollon kuntayhtymä on vaatinut, että markkinaoikeus hylkää valituksen ja velvoittaa valittajan korvaamaan sen arvonlisäverolliset oikeudenkäyntikulut 1.400 eurolla viivästyskorkoineen.\nHankintayksikkö ei ole menetellyt virheellisesti sulkiessaan valittajan tarjouksen tarjouskilpailusta. Valittajan tarjous ei ole vastannut tarjouspyynnön vaatimuksia suojakaappien osalta. Tarjouspyyntö on ollut riittävän selkeä, ja kaikkia tarjoajia on kohdeltu tasapuolisesti.\nTarjouspyynnössä on edellytetty, että tarjoajalla tulee olla vähintään yksi nyt tarjotun laitteen toimitus ja asennus Euroopassa viimeisen kolmen vuoden ajalta. Tarjoajia on pyydetty ilmoittamaan tilaaja sekä toimitus- ja asennusajankohdat. Valittaja on tarjouksessaan ilmoittanut viisi referenssikohdetta, joista yksikään ei ole ollut toimitus sairaalakäyttöön. Toimitettujen laitteiden käyttötarkoitusta tai sijoituskohdetta ei ole myöskään tarjouksessa selvitetty tarkemmin. Valittajan esittämät referenssit eivät ole täyttäneet tarjouspyynnön vaatimuksia.\nTarjouspyynnössä on selkeästi edellytetty, että suojakaappien tulee olla tarkoitettu sairaalakäyttöön ja että laitteiden tulee olla käyttötilan ja käyttötarkoituksen mukaan valmistettu ja suojattu kaikilta osin. Tarjouspyynnössä on lisäksi erikseen todettu, että laitteiden tulee täyttää standardin EN 12469 luokan II biologisia suojakaappeja koskevat vaatimukset ja pyydetty tarjoajia esittämään selvitys mainitun vaatimuksen täyttymisestä. Edelleen tarjouspyynnössä on todettu, että suojakaappien tulee olla sairaalan puhdastyöskentelyyn tai lääkkeiden käsittelyyn soveltuvia ja standardoidut vaatimukset täyttäviä.\nTarjouspyynnössä on lisäksi edellytetty, että isotoopin puhdastiloihin tuleva suojakaappi tulee validoida. Validoinnilla varmistetaan, että hankittava laite sopii aiottuun käyttötarkoitukseen ja täyttää sille asetetut vaatimukset. Lisäksi validoinnilla varmistetaan käytännössä, että laite on käyttäjäturvallinen ja täyttää apteekkien lääkevalmistuksesta 20.12.2011 annetun Lääkealan turvallisuus- ja kehittämiskeskuksen määräyksen 6/2011 vaatimukset. Määräyksen perusteella lääkkeiden valmistuksessa käytettävän suojakaapin S8020 luokka II soveltuvuus ja toimivuus on varmistettava ennen sen käyttöönottoa. Laitteita käytettäessä, puhdistettaessa, huollettaessa ja kalibroitaessa on noudatettava hyväksyttyjä toimintaohjeita. Tehdyt huolto-, kalibrointi- ja seurantatoimenpiteet tulee dokumentoida.\nValittajalta on ennen sen tarjouksen poissulkemista pyydetty täsmennystä tarjouksessa ilmoitetun alihankkijan osuudesta. Tämän lisäksi sekä valittajalta että voittaneelta tarjoajalta on pyydetty täsmennyksiä suojakaappien teknisten seikkojen tarkistamiseksi. Molemmat tarjoajat ovat toimittaneet täsmennykset ja ne on otettu huomioon tarjouksia arvioitaessa.\nValittaja on ilmoittanut validointivaatimuksen osalta, että sen tarjoamat suojakaapit on kalibroitu tehtaalla, eikä niitä ole merkitty kytkettäväksi poistoilmakanavistoon, joten kohteessa ei tarvita erillistä kalibrointia. Valittajan tarjous ei ole tältä osin täyttänyt tarjouspyynnössä esitettyä validointia koskevaa vaatimusta.\nValittajan tarjous on ollut tarjouspyynnön vastainen myös hinnan ilmoittamisen osalta. Tarjoajia on pyydetty esittämään tuotteille yksikköhinta. Valittaja on kuitenkin esittänyt suojakaappien osalta kokonaishinnan yhdeksälle tuotteelle.\nValittajan tarjous on ollut myös tarjouspyynnön kielivaatimuksen vastainen. Tarjouspyynnön mukaan tarjous on tullut antaa suomeksi, mutta valittaja on liittänyt tarjoukseensa vieraskielisiä asiakirjoja. Valittaja on liittänyt tarjoukseensa vieraskielisen (saksa/englanti) asiakirjan ”Declaration of confirmity” sekä vieraskielisen (venäjä/englanti) asiakirjan ”System of voluntary certification on management systems”.\nLabo Line Oy on esittänyt, että toimittajalta on vaadittu kokemusta vähintään yhdestä tarjouspyynnön mukaisesta laitetoimituksesta ja asennuksesta. Tällä hankintayksikkö on halunnut varmistaa, että toimittajalla on kokemusta vastaavasta toimituksesta ja että tämä tuntee laitetyypin asennuksen edellytykset sekä standardien vaatimukset hankintakohteen toimintaympäristössä. Laitteen asennus ja käyttöönottotestaus muualle kuin terveydenhuollon kohteeseen poikkeaa asennuksesta ja testauksesta terveydenhuollon ympäristöön eikä täytä siten tarjouspyynnön referenssivaatimusta asennuksen osalta, vaikka laite itsessään olisi tyyppihyväksytty standardin EN 12469 mukaisesti.\nTarjouspyynnön vaatimus laitteiden toimituksesta täyteen käyttökuntoon saatettuina ja hyväksytysti testattuina on ollut täysin yksiselitteinen. Tarjouspyynnön vaatimusten ja standardin EN 12469 mukaiset luokan II mikrobiologiset suojakaapit edellyttävät aina asennettaessa käyttöpaikalla tehtäviä mainitussa standardissa määriteltyjä virtausmittauksia, suodattimien vuototestausta sekä tarvittaessa laitteen sensorien kalibrointia, mikäli mittausten tulos tätä edellyttää. Pelkkä tehtaalla tehty testaus ei täytä standardin EN 12469 vaatimuksia laitteiden käyttökuntoon saattamisesta, eikä näin ollen täytä tarjouspyynnön vaatimuksia käyttöönoton osalta.\nValittaja on esittänyt, että sen tarjouksessa ilmoitetut referenssit ovat täyttäneet asetetut vaatimukset. Tarjottu laite on myös täyttänyt standardin EN 12469 luokan II mikrobiologisia suojakaappeja koskevat vaatimukset ja soveltuu sairaalakäyttöön.\nValittajan tarjouksen toista poissulkemisperustetta ei ole perusteltu riittävän selkeästi hankintapäätöksessä.\nTarjouspyyntö on ollut validointivaatimuksen osalta epäselvä, ja hankintayksikkö ja tarjoajat ovat kukin tulkinneet sitä eri tavalla. Tarjouspyynnön mainintaa ”isotoopin puhdastiloihin tuleva suojakaappi tulee validoida, joka tulee huomioida” ei ole merkitty minimivaatimukseksi, joten kyseistä vaatimusta voidaan pitää vapaaehtoisena. Valittajan tarjoama tuote on kalibroitu eli testattu tehtaalla ja se toimitetaan asiakkaalle suojattuna ja mittaustodistuksella varustettuna. Tarjouspyynnössä ei ole erikseen vaadittu tuotteiden kalibrointia kohteessa. Vapaaehtoiseksi tulkittava isotoopin tilojen mittausvaatimus voidaan suorittaa tarjouksen huoltohinnaston mukaisesti.\nAsiassa on ensiksi arvioitava, onko hankintayksikkö voinut sulkea valittajan tarjouskilpailusta puuttuvan soveltuvuuden vuoksi sillä perusteella, että valittaja ei ole täyttänyt tarjouspyynnössä asetettua referenssivaatimusta. Sen jälkeen asiassa on tarvittaessa vielä arvioitava, onko hankintayksikkö voinut sulkea valittajan tarjouksen tarjouskilpailusta tarjouspyynnön vastaisena hankintapäätöksessä mainituilla perusteilla tai hankintayksikön markkinaoikeudessa esittämillä perusteilla.\nJulkisista hankinnoista ja käyttöoikeussopimuksista annetun lain (jäljempänä myös hankintalaki) 3 §:n 1 momentin mukaan hankintayksikön on kohdeltava hankintamenettelyn osallistujia ja muita toimittajia tasapuolisesti ja syrjimättömästi sekä toimittava avoimesti ja suhteellisuuden vaatimukset huomioon ottaen.\nHankintalain 67 §:n mukaan tarjouspyyntö, neuvottelukutsu ja niiden liitteet on laadittava niin selviksi, että niiden perusteella voidaan antaa keskenään vertailukelpoisia tarjouksia.\nHankintayksikkö on pyytänyt tarjouksia yhdeksästä suojakaapista Kainuun uuteen sairaalaan.\nTarjouspyynnön kohdassa II.2.4) ”Kuvaus hankinnasta” sekä tarjouspyynnön kohdassa ”Laitteita koskevat yleiset vaatimukset” on todettu muun ohella seuraavaa:\n”Laitteen on oltava tarkoitettu sairaalakäyttöön. Laitteen tulee olla käyttötilan ja käyttötarkoituksen vaatimusten mukaan valmistettu ja suojattu kaikilta osin.”\nTarjouspyynnön kohdassa ”Toimitusta, asennusta ja siirtoa koskevat vaatimukset” on todettu muun ohella seuraavaa:\n”Laitteiden toimitus, asennuspaikalle siirto, mahdollinen kokoaminen, asennustyö ja käyttökuntoon saattaminen kokonaisuudessaan sisältyvät laitetoimitukseen.”\nTarjouspyynnön kohdassa ”S8020 Suojakaappi, Luokka II” on todettu muun ohella seuraavaa:\n”Isotoopin puhdastiloihin tuleva suojakaappi tulee validoida, joka tulee huomioida.”\nSamassa kohdassa on lisäksi todettu seuraavaa:\n”Toimittajalla tulee olla vähintään yksi (1) nyt tarjotun laitteen toimitus ja asennus Euroopassa viimeisen kolmen (3) vuoden ajalta. Ilmoitettava tilaaja sekä toimitus- ja asennusajankohdat.”\nTarjoajien on tullut ladata tarjoukseen selvitys referenssivaatimuksen täyttymisestä.\nTarjouspyynnön suojakaappeja koskevassa kohdassa ”Standardivaatimukset” on todettu seuraavaa:\n”Laite täyttää standardin EN 12469 luokan II biologiselle suojakaapille asettamat vaatimukset. Ladattava selvitys vaatimuksen täyttymisestä.”\nTarjouspyynnön kohdassa ”Hankinnan taustaa” on todettu suojakaappien osalta seuraavaa:\n”Suojakaappien tulee olla sairaalan puhdastyöskentelyyn tai lääkkeiden käsittelyyn soveltuvia ja standardoidut vaatimukset täyttäviä. Laitetta voidaan käyttää esimerkiksi lääkehuoneissa, apteekissa, puhdastiloissa ja laboratorioissa.”\nTarjouspyynnön kohdassa ”Hinta ja kaupalliset ehdot” on todettu muun ohella seuraavaa:\n”Hankintahintaan sisältyy laitteiden toimitus täyteen käyttökuntoon saatettuna (eli mm. suunnittelu, asennuspaikalle siirto, haalaus, kokoaminen, asennustyö, päivitykset, myös tarvittavat ohjelmistot) toimivana kokonaisuutena (muun ohella koekäytettynä ja hyväksytysti testattuna) sekä sovitettuna sairaalaan rakentamiseen ja suunnitteluun.”\nTarjouspyynnön kohdan ”Muut asiat” alakohdassa ”Yleistä” on todettu muun ohella seuraavaa:\n”Tarjous tulee laatia suomen kielellä. Tarjoaja sitoutuu pyydettäessä toimittamaan suomenkieliset käännökset teknisistä liitteistä ja esitteistä.”\nHankintayksikkö on 15.3.2019 tekemällään hankintapäätöksellä § 26 sulkenut valittajan tarjouksen tarjouskilpailusta. Päätöksessä tarjouksen poissulkemista on perusteltu seuraavasti:\n”Tarjouspyynnössä molempia laitteita koskevissa yleisissä vaatimuksissa mainittiin, että laitteen on oltava tarkoitettu sairaalakäyttöön. Laitteen tulee olla käyttötilan ja käyttötarkoituksen mukaan valmistettu ja suojattu kaikilta osin.\nLisäksi suojakaappi, luokka II osalta vaadittiin, että toimittajalla on vähintään yksi (1) nyt tarjotun laitteen toimitus ja asennus Euroopassa viimeisten kolmen (3) vuoden ajalta. Visu Kaluste Oy:n tarjouksessa esitetyt referenssit eivät olleet sairaala- tai terveydenhuollon ympäristöön tehtyjä toimituksia. Lisäksi suojakaapit kalibroidaan tehtaalla eikä kohteeseen asennuksen yhteydessä. Tarjouspyynnössä vaadittiin, että laite täyttää standardin EN12469 luokan II biologisille suojakaapeille asetetut vaatimukset. Visu Kaluste Oy:n tarjous jätetään huomioimatta vertailussa ed. perustelujen johdosta.”\nTarjouspyynnössä on edellä esitetyllä tavalla edellytetty, että toimittajalla tulee olla vähintään yksi nyt tarjotun laitteen toimitus ja asennus Euroopassa viimeisen kolmen vuoden ajalta. Tarjoajien on tullut ilmoittaa referenssikohteen osalta tilaaja sekä toimitus- ja asennusajankohdat. Lisäksi tarjoajien on tullut ladata tarjoukseen selvitys referenssivaatimuksen täyttymisestä.\nValittaja on tarjouksessaan ilmoittanut luokan II mikrobiologisten suojakaappien osalta vuosilta 2017–2018 yhteensä viisi referenssiä, joista yksi on koskenut tarjotun laitteen toimitusta yksityiselle yritykselle ja neljä toimitusta koulutuskuntayhtymälle.\nHankintapäätöksessä on edellä esitetyllä tavalla perusteltu valittajan poissulkemista tarjouskilpailusta sillä, että valittajan ilmoittamat referenssit eivät ole olleet sairaala- tai terveydenhuollon ympäristöön tehtyjä toimituksia.\nMarkkinaoikeus toteaa, että tarjouspyynnön mukaan tarjoajan on tullut esittää vähintään yksi tarjotun suojakaapin toimitusta ja asennusta koskeva referenssi. Lisäksi tarjouspyynnön mukaan tarjottujen suojakaappien on tullut olla sairaalakäyttöön tarkoitettuja ja täyttää standardin EN 12469 luokan II biologisia suojakaappeja koskevat vaatimukset. Tarjouspyynnössä ei ole kuitenkaan esitetty vaatimusta siitä, että referenssin olisi tullut koskea sairaala- tai terveydenhuollon ympäristöön tehtyä toimitusta ja asennusta tai esillä olevan hankinnan kohdetta vastaavaan kohteeseen tehtyä toimitusta ja asennusta.\nEdellä esitettyyn nähden markkinaoikeus katsoo, ettei hankintayksikkö ole voinut sulkea valittajaa tarjouskilpailusta sillä perusteella, että valittajan esittämät referenssikohteet eivät ole olleet toimituksia sairaala- tai terveydenhuollon ympäristöön.\nLaitteen validointia koskeva vaatimus\nMarkkinaoikeus toteaa, että hankintayksiköllä on laaja harkintavalta sen suhteen, miten se määrittelee hankinnan kohteen ja hankintaa koskevat vaatimukset sekä millaista selvitystä se edellyttää hankinnan kohteena olevien tuotteiden ominaisuuksista. Hankintayksikön on kuitenkin otettava huomioon hankintalain vaatimukset tarjouspyynnön selvyydestä. Tarjouskilpailuun osallistuvien tarjoajien tasapuolisen ja syrjimättömän kohtelun turvaamiseksi hankinnan kohde tulee kuvata tarjouspyynnössä sellaisella tarkkuudella, että tarjouspyyntö tuottaa yhteismitallisia ja keskenään vertailukelpoisia tarjouksia.\nTarjouspyynnössä on edellä esitetyllä tavalla todettu, että isotoopin puhdastiloihin tuleva suojakaappi tulee validoida ja että tämä tulee ottaa huomioon. Lisäksi tarjouspyynnössä on edellytetty, että laitteet on toimitettava toimivana kokonaisuutena sisältäen muun ohella kokoamisen ja asennustyön sekä koekäytön ja testauksen. Tarjouspyynnössä ei ole mainintaa kalibroinnista, mutta tämän toimenpiteen voidaan katsoa olevan osa laitteen käyttöönottoa.\nHankintapäätöksessä valittajan tarjouksen poissulkemista on perusteltu sillä, että valittaja on ilmoittanut tarjouksessaan, että suojakaapit on kalibroitu tehtaalla, eikä erillistä kalibrointia kohteessa tarvita. Hankintapäätöksessä on tältä osin myös viitattu tarjouspyynnön vaatimukseen, jonka mukaan tarjotun laitteen on tullut täyttää standardin EN 12469 luokan II biologisia kaappeja koskevat vaatimukset.\nMarkkinaoikeus toteaa, että tarjouspyynnössä ei ole esitetty vaatimusta siitä, missä ja miten suojakaappien kalibrointi tulisi tehdä. Vaikka kalibroinnin katsottaisiin edellä todetuin tavoin sinänsä sisältyneen tarjouspyynnön laitteiden käyttöönottoon liittyviin vaatimuksiin, valittajan tarjousta ei tarjouspyynnön laitteiden kalibrointia koskevien tarkempien vaatimusten puuttuessa ole voitu sulkea tarjouskilpailusta sillä hankintapäätöksessä esitetyllä perusteella, että valittajan tarjouksessa on ilmoitettu, että laitteet kalibroidaan tehtaalla ja että erillistä kalibrointia kohteessa ei tarvita.\nValittajan tarjous on myös sisältänyt tarjouspyynnössä vaaditun todistuksen siitä, että sen tarjoama laite täyttää standardin EN 12469 luokan II biologisia suojakaappeja koskevat vaatimukset. Markkinaoikeus katsoo, että valittajan tarjousta ei ole voitu sulkea tarjouskilpailusta myöskään sillä hankintapäätöksessä esitetyllä perusteella, että valittajan tarjoama laite ei olisi täyttänyt standardin EN 12469 luokan II biologisia suojakaappeja koskevia vaatimuksia. Valittajan tarjous ei ole siten ollut tarjouspyynnön vastainen hankintapäätöksessä esitetyillä perusteilla.\nHankintayksikkö on markkinaoikeudessa esittänyt, että valittajan tarjous on ollut tarjouspyynnön vastainen myös hinnan ilmoittamisen osalta. Hankintayksikkö on esittänyt, että valittaja on ilmoittanut suojakaappien hinnan yhdeksälle kappaleelle, kun tarjouspyynnössä on vaadittu esittämään tarjottavan tuotteen yksikköhinta.\nMarkkinaoikeus toteaa, ettei valittajan tarjousta ole suljettu tarjouskilpailusta hankintayksikön edellä mainitsemalla perusteella.\nTarjoajien on tullut sähköisellä tarjouslomakkeella ilmoittaa suojakaappien osalta yksikköhinta. Valittaja on tarjouslomakkeella ilmoittanut suojakaappien yksikköhinnaksi 89.500 euroa. Valittajan erillisestä tarjousasiakirjasta on kuitenkin käynyt ilmi, että kyseessä on ollut kokonaishinta yhdeksälle laitteelle. Valittajan tarjous on siten sisältänyt suojakaappien hinnan osalta ristiriitaisia tietoja.\nMarkkinaoikeus toteaa, että tarjoaja kantaa vastuun tarjouksensa tarjouspyynnön mukaisuudesta, eikä hankintayksiköllä ole ollut velvollisuutta pyytää valittajalta täsmennystä suojakaappien hinnan osalta. Valittajan tarjouksessa on suojakaappien osalta ilmoitettu vaaditun yksikköhinnan asemesta kokonaishinta yhdeksälle laitteelle. Tähän nähden markkinaoikeus katsoo, että valittajan tarjous on ollut hinnan ilmoittamisen osalta tarjouspyynnön vastainen. Näin ollen hankintayksiköllä on tällä perusteella ollut oikeus sulkea valittajan tarjous tarjouskilpailusta tarjouspyynnön vastaisena.\nEdellä mainituilla perusteilla hankintayksikkö ei ole menetellyt hankinnassaan julkisia hankintoja koskevien oikeusohjeiden vastaisesti sulkiessaan valittajan tarjouksen tarjouskilpailusta. Valitus on näin ollen hylättävä.\nMarkkinaoikeus on edellä todetuin tavoin katsonut, että valittajaa ja sen tarjousta ei olisi saanut sulkea tarjouskilpailusta hankintapäätöksessä mainituilla perusteilla. Valitus on kuitenkin hylätty hankintayksikön vasta markkinaoikeudessa esille tuomalla perusteella. Mainitut seikat huomioon ottaen markkinaoikeus katsoo, ettei asiassa annetusta ratkaisusta huolimatta ole kohtuutonta, että myös hankintayksikkö joutuu pitämään oikeudenkäyntikulunsa vahinkonaan.\nMarkkinaoikeus hylkää Kainuun sosiaali- ja terveydenhuollon kuntayhtymän vaatimuksen oikeudenkäyntikulujensa korvaamisesta.\nAsian ovat yksimielisesti ratkaisseet markkinaoikeustuomarit Pertti Virtanen, Ville Parkkari ja Riikka Innanen.


Vähennyskiellot arvonlisäverotuksessa - Laki24\nArvonlisäverojärjestelmään liittyy yleisen vähennysoikeuden lisäksi joitakin vähennyskieltoja.\nVähennystä ei ensinnäkään saa tehdä työsuhdeasuntoihin tai henkilökunnan virkistystiloihin liittyvistä hankinnoista. Vähennys on kiellettyä, jos hankinta liittyy kiinteistöön, jota käytetään esim. verovelvollisen tai henkilökunnan asuntona, lastentarhana tai vapaa-ajanviettopaikkana. Esimerkiksi työsuhdeasunnon remonttikustannuksiin tai vapaa-ajanviettopaikan harrastusvälineiden hintoihin sisältyviä veroja ei siis saa vähentää.\nAsunnon ja työpaikan väliseen kuljetukseen liittyvät hankinnat ovat myös vähennysoikeuden ulkopuolella. Kielto on voimassa, jotta työnantajan itse järjestämä kuljetus ei tulisi verotuksen kannalta edullisemmaksi kuin toisen järjestämä kuljetus. Työnantaja voi esimerkiksi hankkia linja-auton, jolla työntekijöiden kuljetus kotoa töihin järjestetään. Vähentää ei saa esimerkiksi tällaisen linja-auton hankkimiskustannuksiin sisältyvää veroa.\nEdustustarkoitukseen käytettävien tavaroiden ja palvelujen hintoihin sisältyviä veroja ei myöskään saa vähentää. Edustusmenoja aiheutuu erilaisista vieraanvaraisuuksista, joilla pyritään uusien asiakkaiden hankkimiseen tai vanhojen suhteiden säilyttämiseen ja toiminnan parantamiseen. Edustusmenoja voivat esimerkiksi olla ruokailun tai kahvitarjoilun järjestäminen, tai lahjojen antaminen.\nVähennystä ei saa tehdä henkilöautosta, moottoripyörästä, matkailuperävaunusta tai pääasiallisesti huvi- tai urheilukäyttöön tarkoitetusta vesi- tai ilma-aluksesta. Vähennysoikeus tällaisten ajoneuvojen kohdalla on rajoitettu, koska niitä käytetään usein myös yksityiseen tarkoitukseen. Pelkästään liiketoiminnassa käytettävästä autosta, ja esimerkiksi ammatilliseen henkilökuljetukseen tai ajo-opetukseen käytettävästä autosta vähennyksen saa tehdä.\nMyös matkatoimistopalveluihin liittyy eräänlainen vähennyskielto. Matkanjärjestäjä ei saa tehdä vähennystä välittömästi matkustajan hyväksi hankituista tavaroista ja palveluista. Tällaisia palveluja ovat esimerkiksi matkustajan majoitus- ja kuljetuspalvelut.\nEdellämainittujen ohella valtiota koskee yleinen vähennyskielto. Se ei saa tehdä vähennystä omista hankinnoistaan.\nLua lisää vähennyksistä.


Memebox: Special #75 Wonder Woman - Oh My Makeup!\nMemebox: Special #75 Wonder Woman\nby Ine - 24.8.15\nMuistellaampas taas vähän näitä alkuvuoden Memeboxeja! Näitä nimittäin riittää esiteltäväksi vielä muutaman kappaleen verran :D Tämän korealaisboksin teema oli Wonder Woman elikkäs Ihmenainen ja se on omistettu moderneille naisille, jotka kärsivät univajeesta milloin opiskelun, milloin lastenhoidon tai juhlinnan takia ja aamulla täytyisi kuitenkin näyttää hehkeältä. Loota on siis täynnä tuotteita, joilla itsensä saa ihmisen näköiseksi lyhyilläkin yöunilla!\nLaatikossa oli tällä kertaa viisi tuotetta, joista neljä täysikokoista ja sitten viimeisestä tuotteesta 2x näytetuubit. Kategoriana meikit ja ihonhoito.\nEkana meikkikynä, Clio Gel Presso Waterproof Pastel Upper Liner sävyssä The Groupies. Petyin vähän kun kuvauksessa luki jotain pastellisävyistä, mutta tämä on melkoisen tumma punaruskea. Yääh, olisin halunnut jotain sööttiä! No mutta. Tämä on siitä mielenkiintoinen tuote, että tämä on upper liner eli karkeasti suomennettuna ylempi rajaus. Ohjeissa sanotaan, että tätä voisi käyttää esim. perinteisen mustan rajauksen yläpuolella yhtään häivyttämättä, kaipa sillä melkoisen graafisen lookin saisi. Täytynee testata, rupesi kiinnostamaan. Ihanaa muuten, kun meidänkin ikkunasta tulee ensimmäistä kertaa viiteen vuoteen auringonvaloa! <3 Rakensivat kerrostalon tuohon vastapäätä ja sen lasitetuista parvekkeista heijastuu aurinkoa tännekkin. Ollaan siis pidetty valoja päällä kesäisinkin päivisin, koska katutasoon ei aurinko paista. Ei enää koskaan.\nKalliin näköinen pullo on Benenet Diamond Illuminator Ampoule. Benenet? Kuka huomaa hieman yhdennäköisyyttä Benenetin ja erään nimeltämainitsemattoman ulkolaisen meikkimerkin kanssa? o/ Tästä krhm, samankaltaisuudesta huolimatta kyseessä on suht arvokas tuote, koska täysikokoinen maksaa 38 dollaria. Valitettavasti mistään ei oikein käy ilmi mikä tämä tuote oikeasti on. Seerumi? Jokin muu kosteuttava asia? Primeri? Ohjeessa sanotaan vain, että on kosteuttava ja pitäisi hieroa puhtaalle iholle. Kaipa tämäkin arvoitus selviää, kun testaa.\nKolmantena meikkituote, Vivito Dual Magic Multi Concealer Highlighter -peitevoideduo. Tässä on siis ihan perinteinen peitepuikko epäpuhtauksille ja epätasaisuuksille toisessa päässä ja toisessa taas hohtava peitevoide tummille silmänalusille. Aika jees, aasialaiset peitevoiteet kiinnostaa todella paljon! Tässä tosin on parasta ennen -päiväys marraskuun loppuun, joten käytettävä saman tien. Ihan vaan vinkkinä, jos joku toinenkin siellä on tämän tilaillut.\nNeljäs tuote on sitten jänskä ProYou Aroma AC Roll On. Aromaterapeuttinen roll-on epäpuhtauksille naamassa. Ohjeissa kehotetaan pitämään tätä mukana käsilaukussa ja rullailemaan päivän mittaan punaisten tai ongelmakohtien päälle tarpeen mukaan, mutta soveltuuko tämä meikin päälle laitettavaksi? Jää arvoitukseksi.\nJa viimeisenä Dr.Young Pore Syok-Syok Cleansing Gel elikkäs puhdistusvoide ihohuokosille. Kaikkihan jo tietävät ongelmanenustani, joten kokeilen aina mielelläni kaikkea mahdollista uutta, mikä voisi ikuisuusmustapäihin auttaa. Vaikuttaa tehokkaalta, joten näpit syyhyää päästä pesulle! Tästä oli siis kaksi kappaletta samanlaisia näytetuubeja, ihan reilua minusta.\nLoppuen lopuksi aika hauska boksi ja kaikki tuotteet tulee ihan käyttöönkin :) Eniten kiinnostaa tuo säihkyvä timanttipullo, haluan tietää millaisen hehkun siitä naamaan saa. Myös peitevoide oli sinänsä kiinnostava, koska muistaakseni muissa Memeboxeissa ei peitetuotteita tullutkaan. Hitsi vie kun olen kipeänä saikulla eikä tule meikattua tässä varmaan muutamaan päivään ollenkaan, olisin halunnut päästä senkin kimppuun. Olisiko mahdollista saavuttaa täydellinen aasialaisiho? Se selviää ensi jaksossa...\nOikein mahtavaa alkuviikkoa kaikille :)\nTags : Memebox\nMemebox: Special #67 Blackout!\nEssence Fun Fair ja viimeaikojen ostoksia


Autoliitto: Bensiiniin vuosituhannen kovin veronkorotus - Valtamedia sivuuttanut arvostelun - Uusi MV-LehtiUusi MV-Lehti\nJulkaistu 30.07.2020 12:38, 4547 lukukertaa\nAutoliitto toteaa 1.8. voimaan astuvan polttoaineverotuksen iskevän työssäkäyviin ja heikkotuloisiin, joilla ei ole varaa ostaa uusia ja vähäpäästöisiä autoja. Samalla valtamedia on suitsuttanut, että nostamalla bensahintoja autokanta nuorentuisi.\nIlmastoagendalle kuuliainen valtamedia ei kerro siitä mihin polttoaineen voimakas hintojen nostaminen todella iskee: Elintarvikkeiden hintoihin ja köyhimpien kukkaroihin.\nViime syksyn budjettineuvotteluissa päätetyt polttoaineveronkorotukset astuvat voimaan lauantaina 1.8.2020. Moottoribensiinin vero nousee 5,71 senttiä ja dieselin 6,46 senttiä litralta, mikä tarkoittaisi arvonlisäveroineen seitsemän ja kahdeksan sentin veronkorotuksia.\nPolttoaineisiin sekoitetaan nykyisin kuitenkin myös lievemmin verotettuja biokomponentteja, joten veronkorotuksen vaikutuksen on laskettu olevan huoltoasemilla 6,6 ja 6,9 senttiä litralta, Autoliitto tiedottaa.\nAutoliiton mukaan Polttoaineveron korottaminen iskee aina erityisesti työssäkäyviin ihmisiin, sillä usein henkilöauto on ainoa realistinen kulkuneuvo työssäkäyntimatkoihin. Erityisen voimakkaasti veronkorotus koskettaa tasaverona ihmisiä, joilla ei ole varaa hankkia uusinta ja vähäpäästöintä teknologiaa hyödyntäviä autoja.\nValtamedia: ”Polttoaineen verotuksen nousu voi johtaa autokannan modernisoitumiseen”\nValtamedia on ollut hiljakseen veronkorotusten arvioiduista negatiivisista vaikutuksista ja päinvastoin, esimerkiksi Savon Sanomat muiden mukana julkaisi ”ilmastoagendalle” kuuliaisesti STT-uutisoinnin, että ”nostamalla bensanhintaa, autokanta Suomessa voisi nuorentua”.\nHaastattelussa Valtion taloudellisen tutkimuskeskuksen (VATT) johtava tutkija Marita Laukkanen sanoi, että kasvavat polttoaineverot lisäisivät selvästi kannustinta hankkia vähemmän polttoainetta kuluttavia autoja, joka on täysin Autoliiton arvioiden vastainen näkemys.\n”Verot kannustavat hankkimaan energiatehokkaampia autoja sekä lisäävät vaihtoehtoisten käyttövoimien, kuten sähköautojen, houkuttelevuutta. Tähän houkuttelevuuteen vaikuttavat toki muutkin tekijät, kuten auto- ja ajoneuvoverot”, Laukkanen sanoi.\nVATT:n mukaan polttoainevero voisi myös ohjata kuluttajaa tilanteessa, jossa hän on päätymässä polttomoottoriautoon. Siinä luokassa hänen kannattaa valita energiatehokkaampi auto. ”Jos ajoneuvokannan energiatehokkuus paranee, päästöt vähenevät”, Laukkanen sanoi.\nSTT kokosi valtamedian laajasti levitettämään artikkeliin yhteensä kolme ns. ”asiantuntijaa”. VATT:n Laukkasen lisäksi veronkorotuksia tukemassa ovat ilmastoagendan mukaisesti Palkansaajien tutkimuslaitoksen johtaja Tuomas Kosonen ja valtionvarainministeriön Jussi Kiviluoto.\nBensan hinnan nostamiselle paikoin Suomessa yli 2 euron litrahintaan ei STT-uutisoinnissa annettu kriittistä tai vastustavaa sananvuoroa.\nNo tämähän nyt on päivänselvä juttu! Näissä auton käyttökulu/ostohinta käytetään onneksi vielä suurimman kansanosan taholta järkeä! Sitä hallituksen matematiikkaa ei onneksi ole kouluissa oppiaineena! Niin no just sitä että maksetaan 9 miljardia, saadaan takaisim6 ja riemuitaan ku tuli 0.3 tukia edelleenkin! Nooh, esmes minä, vaikka alla ämerikan oktaanihirviö, kulutus ~12l/100km. Ajan pääosin työmatkaa yht 70km/ pv enkä juuri muuta, eli noin 20tkm/v polttoainekulu laskettuna 1,5€ /l on 3600€/v. Rakkineeni arvo on ja pysyy vielä vuosikaudet siinä 7-8 t€? Jos en anna rapistua. Dodii nyt sitte vihervillapaita päällä ostamaan ecoeco maailmanpelastaja! Juu liike antaa pitkin hampain ehkä 5000€ ”ongelmaromustani” teen sitte velkaa noin 30000€ että saan jonkun sähköhybridikotteron alleni. Sen 60kk osamaksun saan just maksettua, säästän polttoainekuluissa ja trafin haittamaksuissa varmaan yhteensä 1500-2000/v?MUTTA! kuljen perse .auki 5 vuotta ku olen tehnyt ekoteon! Ja lasketaampas vielä 5v x se 2000€ säästö juu pyöreä kymppi! Kuka hyvittää 5v päästä 100tkm ajetusta kotterosta 20€? Varsinkin jos monen tuhannen akku vetää viimeisiään?Sinne meni väli raha ja vaihdokin arvo+ rahoituskulut päälle! Nykyinen citymaasturini on aikanaan tehty käyttöpeliksi ja tuskin hajoaa ilman kolareita 100tkm/5v? Saa sitte bensanhinta ja käyttömaksut nousta aika julmetusti ennenkuin alan sähköhimmeleitä edes harkitsemaan! Yhtälö on vielä paljon myönteisempi sille, joka ajelee tavan 2010-> perheautolla ja tankataan ihan bensaa/ dieseliä.\nKosahti mieleen vielä sekin, että jos omistaisikin semmoisen ympäristöystävällisen ekovehkeen joka kuluttaa vähän? Kuinka paljon tulisi ajeltua ihan turhaa höpöajoa kun ” ei maksa juuri mitään”? Nastarenkaan alla kuluu asfaltti ihan yhtä paljon oli se auto vaikka gummilankavetoinen.


On onnea, että vaikka asun Tampereella 9km matkan päässä keskustasta, löytyy lähes omalta takapihalta luonnonsuojelualue. Okei ei ehkä ihan omalta, mutta noin. kilometrin päässä ovesta. Kyseessähän on siis Halimasjärvi ja sen luonnonsuojelualue.\nHalimasjärven luonnonsuojelualue on kooltaan noin 35 hehtaaria ja itse järveä kiertää pitkospuilla varustettu kaunis luontopolku. Itse tämä luontopolku on melko lyhyt 700 metristä korkeintaan kilometriin, mutta luonnonsuojelualueelta löytyy muitakin karttaan merkittyjä polkuja sekä pienempiä reittejä, jotka ei näy kartassa. Alueella saa siis kyllä monen tunnin ja kilometrin edestä patikointia, jos haluaa.\nPaikka on minun mielestäni todella ihana ja kauneimmillaan Halimasjärvi on illalla auringonlaskun aikaa, kun puiden oksat ja aluetta kiertävä joki alkaa kimallella auringon vaikutuksesta. Auringonlaskun aikaan, sekä muuten kauniina päivänä on ihana kiivetä kalliolle polun keskivälissä katsomaan upeita maisemia ja itse Halimasjärveä. Halimasjärven karttaan on merkitty näköalapaikka ja portaat, mutta portaita ei mielestäni ole koskaan ollut. Hieman jyrkähköä kivistä mäkeä pääsee katselemaan maisemia kalliolle, jossa tuo merkitty näköalatasanne.\nYmpäri luonnonsuojelualuetta sijaitsee myös tihkupintoja ja lähteitä. Yhden lähteen olen onnistunut löytämään retkeilyreissuillamme polun keskivaiheilla olevan infokyltin lähettyviltä. Lähde on hieman suurempi kuin jalkapallo, mutta koska se ei virtaavan veden ääressä ole, ei se oikein houkuta juomaan. Koiran juomapaikaksi tämä on kelpo.\nSuurinpiirtein keskivälistä luontopolkua löytyy myös laituri ja vanhoja kivisiä istutusaltaita sekä vesiputkia. Otin selvää asiasta ja tässä oli aikoinaan ollut kesämökki, joka myöhemmin hylättiin ja vielä myöhemmin jouduttiin purkamaan ilkivallan ja sen huonokuntosuuden takia.\nHalimasjärvellä pätee jokamiehen oikeudet. Koiran kanssa saa liikkua alueella, mutta vuodenajasta riippumatta lemmikit on pidettävä kiinni. Tämä alue on melko rauhallinen ja useasti paikan saa kiertää ihan rauhassa ilman muita. Halimasjärvi tai sen vesistö ei itse kuulu luonnosuojelun piiriin, vaan ainoastaan sitä kiertävä alue.\nPaikanpäälle pääsee helposti jalan, julkisilla kuin omalla autollaankin. Atalaan pääsee ainakin TKL bussilla numero 8 jäämällä Nikinväylän ja Sompakadun risteyksessä. Auton voi jättää tienvieriparkkiin Sompakadulle.\nIhanaa kun kaupungissakin on tälläisiä paikkoja!\nkoirat, retkeily ja patikointi, Tampere\nEdellinen TEKSTIILIKUIDUT – MUUNTOKUIDUT\nSeuraava PRINSESSAMAISTA TYLLIÄ JA T-PAITA\nVarpuslintu // Viikarivartti 3.7.2018 22:21\nOnpa kaunis paikka! <3\nTuo kyllä on <3\nElli Leppiniemi 6.7.2018 11:35\nMitäää mä en ookkaan tiennyt tällaisesta! Kuitenkin suuren osan elämästä oon asunut ihan metsän ja peltojen keskellä, niin tällaisia paikkoja tulee toisinaan kaivattua 😀 Täytyykin käydä tuolla joskus!\nInka Monola 13.7.2018 10:02\nNo toi on tossa mun takapihalla toisella puolella Tamperetta suhun nähden, siks et varmaan oo kuullut 😀


Muusikoiden.net - Keskustelu - Kuinka tehokas vahvistin bändisoittoon?\nAihe: Kuinka tehokas vahvistin bändisoittoon?\n23.07.2016 21:16:07 (muokattu 23.07.2016 21:19:13)\nVaikka kitaraa on jo melko usea vuosi tullut rämpyteltyä niin bändissä soittaminen on minulle aika uutta puuhaa ja sen vuoksi olen kamojenkin suhteen hiukan hukassa. Jos ja kun nämä bändihommat tästä jatkuvat ja joskus tulevaisuudessa mahdollisesti jotain pientä keikkaakin pääsisi soittamaan, niin minkä tehoinen vahvistin noin pääsääntöisesti on bändisoittoon riittävä muttei kuitenkaan liian suuritehoinen? Tällä hetkellä soitamme blues/classic/hard-rock tyyppistä kamaa. Mökää siis riittää jonkin verran, muttei kohtuuttoman lujaa soittaminen kuitenkaan mikään tavoite ole. Mitään kristallinkirkkaita kliinejä ei myöskään ole hakusessa, mutta jonkin verran melko puhdastakin headroomia pitäisi kuitenkin olla.\nYmmärrän ettei mitään absoluuttista oikeaa vastausta ole, mutta olisi hauska kuulla kokeneemmilta hieman suuntaa antavia neuvoja. Sen ymmärrän itsekin, että kotisoitossa oleva 5W Blackstar ei ainakaan kliinien puolesta riitä, sillä äänen ollessa edes melko puhdas äänenvoimakkuus on jo melko alhainen, eikä mitenkään riittävä heti rumpalin astuessa kuvioihin. Senhän nyt jo järkikin sanoo, että kaiken maailmaan 100W hirviöt ovat varmaankin aivan turhakkeita mikäli ei soita areenoilla. Kuinka suurella vermeellä voi edes unelmoida pääsevänsä nauttimaan pääteputkisäröstä ilman omien ja muiden korvien verenvuotoa? Entä kuinka pieni on taas niin pieni, että heti hiemankin isommassa tilassa tai kovakätisemmän rumpalin kanssa loppuu hönkä?\nTähän asti olen soittanut treeniksellä olevalla 100W Marshall Valvestatella. Vaikka onkin trankkupeli, niin tuntuu silti melko järeältä peliltä minun makuuni, vai olenkohan vain kotisoitossa tottunut kovin pieniin styrkkareihin? Kiitoksia jo etukäteen kaikille avuliaille mahdollisista vastauksista!\nE: Lisätään vielä sen verran, että voihan noita isoja vahvistimia esimerkiksi keinokuormilla hillitä, mutta olisi kuitenkin tavoite pärjätä ihan yhdellä laitteella. Myös kuitenkin niin päin, että hönkä ei heti lopu kesken jos joko tilan koko tai mökä kasvaa.\n23.07.2016 21:25:56 (muokattu 23.07.2016 21:34:47)\nEi kai sitä kukaan toinen voi tietää, että mikä kenenkin tarve on.\nToiselle riittää bändihommiin 5w, kun toinen tarvitsee niitä 100.\nPA-keikoilla ei yleensä tarvitse niin paljon tehoa kuin ilman PA-kamoja tehdyllä keikalla.\nOmissa bändihommissa ainakin 15w oli tavallaan liikaa, koska linjaa joutui aina kuristamaan equlla, vaikka volumet oli vahvistimessa vain jossain klo 9 ja 10 välillä. PA-keikoilla homma oli kuitenkin loppupelissä sitten korvamonitoroinnin varassa.\nItsellä on nyt kotikäytössä juurikin 5w Blackstar ja kyllä siitä ainakin mökää tuntuu irtoavan. Tuo olisi varmaan ollut itselle juuri sopiva peli bändi / keikkakäyttöön?\nItse ottaisin vähän alitehoisemman vahvarin kuin liian ison. Syynä lähinnä se, että pienempää saa vähän luukuttaa ja soundi vaan paranee. Nyt omistan 21 wattisen combon ja ei taatusti jää rumpalinkaan jalkoihin. Mutta tämäkin on vähän siitä kiinni miten isoa meteliä treeneissä ja lavalla halutaan pitää.\nOma ääni menee siis n. 20 wattisen putkivahvistimelle. Vahvarissa on vain yksi kanava ja kaikki menee sen läpi. Perussoundi on soundi jossa clean on vähän rosoinen. Tätä soundia tuuppaamalla jollain OD-pedaalilla tai boosterilla saadaan jo kivaa säröä aikaan.\nEn tiedä vastaako tämä kysymykseen. Itse painin liian monta vuotta trankku ja digivehkeiden kanssa. Nyt vedän putkivahvistimella ja pikkupedaaleilla enkä ikinäkoskaan siirry näistä pois (kunnes sitten taas... hahaa).\nPieni vahvistin kuulostaa... pieneltä. Eli koolla on väliä tässä tapauksessa, lähinnä tarpeen mukaan. Alle 50 wattisella putkivahvarilla en menisi soittamaan ainakaan metallibändissä. Jotkut pärjäävät 20W putkicombolla mitä luukutetaan melkein täysillä vailla minkäänlaista headroomia, mikä mielestäni kuulostaa ihan.. sanonko miltä.\n100 wattisesta transistorivahvistimesta kyllä lähtee desibelejä ja se saattaa yksin soittaessa tuntua järeältä, mutta saatat jäädä sillä todennäköisesti kaiken muun mekkalan jalkoihin. Johtuen siitä että putkivahvistin leikkaa paremmin miksauksessa harmonisten taajuusominaisuuksiensa takia. Jos pysyt trankkulinjalla, niin watteja olisi hyvä olla useampi sata. Niin hullulta kuin se kuulostaakin.\n23.07.2016 23:55:23 (muokattu 23.07.2016 23:57:07)\nItse en ole koskaan soittanut bändissä, mutta veikkaan myös että 40-50w vahvistin noihin mainittuihin tyyleihin olisi varmasti hyvä. Jos marsun reviirillä mennään, niin dsl40c vaikuttaa monipuoliselta ja on 40w combo. Jos nuppi pitää olla, niin silloin 50w, mut tosiaan riippuu paljon tarvitaan mökää. Mun mielestä 30w on jo aika kivasti.\n50-60w putkinupilla vähintään lähtisin ite bändi hommii.\nKaiutin ratkaisee! Mulla on ollut rock- bändin keikoilla 100W Marshall ja 18W "Marshall" (omatekoinen). Saman 1960A kaapin kautta soitettuna keikkavolalla 100W:n master on 2 ja toisen master on max 4. Eli päätesäröä ei saa kummastakaan mutta dynamiikkaa löytyy. Soundikin on ihan hyvä. Pedaaleilla voi ryydittää lisää. Jos laitan 18W nupin 1x12" lootaan, joutuu masteria nostamaan reilusti ja soundi ei ole enää iso. Ja laitan soundin vielä RedBoxilla PA:han!\nSiis, kaiutinkaappi edellä suosittelen miettimään vahvistimen hankintaa. Jaksaako roudata 4x12" vai tyytyykö pienempiin.\nEdelliseen lisäten kaiuttimen herkkyydellä on myös iso merkitys. Samasta vahvistimesta irtoaa eri tavalla meteliä riippuen siitä, onko kaiuttimen herkkyys esim. 96 tai 101 db.\n24.07.2016 11:27:10 (muokattu 24.07.2016 11:28:41)\nRiippuu tosiaan paljon musatyylistä ja edellä mainitusta kaiuttimen herkkyydestä. Mulle on vakiintunut ykköskoneeksi 12-wattinen Fender Princeton vuodelta '62 ja sen perässä kaappi, jossa on yksi 12-tuumainen kaiutin, tällä hetkellä Celestion Blue. Vahvistimen volume on yleensä enintään kolmosella, ja se riittää mainiosti. Tosin, rumpalimme ei ole raivotautinen apina, vaan soittaa hyvällä soundilla kohtuullisen kevyellä tatsilla. Keikalla kamat mikitetään, joten teholuokka on sinänsä epäolennainen juttu: soundi ratkaisee.\n24.07.2016 12:09:09 (muokattu 24.07.2016 12:11:48)\nOlen treenejä ja keikkoja soittanu Laneyn 30 wattisella VC30 2x10 kombolla ja 20 wattisella Lionheart-nupilla jolla kaverina 1x12 kaappi. Lisäksi Blackstarin 20 wattisella HT20 nupilla on vedelty treenejä samaisen 1x12 kaapin kanssa. Aina on riittänyt äänenpaine, toki joskus isommalla lavalla ollaan mikitetty styrkka. Oman kokemuksen pohjalta uskaltaisin suositella 20 wattista putkivehettä. 30 wattinen taitaa olla jo kovasti varman päälle pelaamista.\nE: Niin tosiaan rokkitouhuja noilla vehkeillä olen soitellu. Ei mitään hissuttelua. Äänenpainetta ja meininkiä painottaen, ei niinkään tarkkuutta ja tekniikkaa. :)\nTirehtööri tietää sen, se on loppu tämän sirkuksen\nVarmaan useimmille oikeasti riittää volan puolesta joku 20W putkivahvari, mutta niillä 50-100 watin vahvareilla on myös ihan oikea pointti. Jos ei oteta huomioon, että niissä on monesti enemmän ominaisuuksia (kanavia, EQ-potikoita yms), se teho vaikuttaa myös soundiin.\nOmistin vuosia sitten Egnaterin Tourmaster 100 nupin, jossa jokaisen kanavan teho pystyttiin säätämään 20, 50 tai 100 wattiin. Puolituskytkin käytössä nuo olivat 10, 25 ja 50 wattia. Tämän kokemuksen perusteella huomasin, että tehon pienennys vaikutti mm. siihen, miten tiukkaa soundia vahvarista lähti. Johonkin räkäisiin rokkihommiin 20W asetuksen pehmeämpi soundi tuntui paremmalta, kun taas tiukempaan hevirunttaukseen 100W oli paras. Tällä oli vaikutusta myös miltä vahvari tuntui soittaa, eli se pehmeämpi soundi myös tuntui "löysemmältä", ikään kuin nuotit hyppäisivät kaiuttimesta ulos vähän laiskemmalla tahdilla.\nMielestäni tehoa ei kannata katsoa niin paljoa volan näkökulmasta, sillä hyvin suunniteltu vahvistin kuulostaa hyvältä myös ilman, että sitä luukutetaan pääte täysillä. Toki tehoa pitää olla sen verran, että puhtaat pysyvät puhtaana halutulla volalla, mutta olisi kiva jos soittajalle mieluinen särösoundi löytyisi muutenkin kuin master volume viimeisellä neljänneksellä.\nSamoin kaiuttimien herkkyys vaikuttaa toki volaan, mutta ei kuitenkaan niin älyttömästi, että joku kaiutinkaappi olisi oikeasti hirveän hiljainen.\nOlenkin toisinaan ihmetellyt että miten onnistuisin itselleni todentamaan, että esmes 100W tosiaan kuulostaisi paremmalta/tiukemmalta/aggressiivisemmalta kuin esim 20W. En ole omistanut yhtäkään saman valmistajan, saman sarjan eri tehoisia vahvistimia (esmes 50W/100W) niin puuttuu vertailutieto. 20W ja 100W ovat poikkeuksetta aina edes vähän eri piirejä, valmistajasta riippuen tai sitten ei - pääteasteen toteutus kun langettanee omat rajoituksensa.\nIhmettelen, koska en ole onnistunut ilman tulppia, samassa tilassa luukuttamaan yhtäkään 100W vermestä yli hekumapisteen. Jos laitan tulpat korviin, soundi muuttuu. Jos vaihdan toiseen huoneeseen soundi muuttuu.\nVaimentimet (attenuaattorit, ruåttalaasittain), olivat ne sitten sisäisiä tahi ulkoisia, tahtovat syödä... jotain... soundista. Koskaan en ole ollut tyytyväinen niitäkään käyttäessäni. Ainakaan jos on täytynyt vaimentaa niin paljon että hekumapiste check ja tulpat saatu pois korvista. Useimmissa tehosäätöisissä vahvistimissa tehon pienennys uskoakseni on toteutettu moisilla ratkaisuilla.\nJos kytkennässä toteutaan tehonpuolitus vaikkapa tipauttamalla putkipari pois niin en tiedä miten tuo vaikuttaa äänellisesti tahi tatsillisesti koska en ole kokeillut. Silti kuitenkin nimenomaan pareista kysymys niin eikös silloin 100W ole mahdollista tipauttaa vain 50W:iin. Ehkä jos päättäreitä olisi 8kpl niin nehän voisi puolittaa periaatteessa kahteen kertaan. Mutta, sitten oltaisiin taas noin 20W pääteasteiden maailmassa alun perinkin.\nMikittäminen voisi olla kova sana asian tutkailuun mutta osaako joku viisaampi sanoa miten eri tavoilla mikit käyttäytyvät kun käytetyn äänenvoimakkuuden aka äänenpaineen suuruus muuttuu? Mikin etäisyyttä muuttamallahan saa helwetillisiä eroja aikaiseksi mutta se johtunee pääosin ääniaaltojen muodostumisesta ja -suunnasta?\nKunpa olisi studio tai olisi päässyt näitä juttuja käytännössä studiossa kokeilemaan niin osaisin muutakin kuin jaaritella. Tällä hetkellä olisin taipuvainen uskomaan että kaikki kuulostaa hyvältä kunhan soittaa tarpeeksi kovaa.\nVielä varsinaisesti itse asiaan, henk.koht. 50W maksimi keikoille, 5-25W kotioloihin ja 20-50W jos pitäisi tyytyä vain yhteen. 20-30W jos en kaipaisi hevimeteliin runsaasti headroomia ja 50W jos kaipaisin. Säästäisin hinnassa ja painossa lisäksi helpottaen kotona soittelua verrattaessa 100W.\n100 W 4 pääteputken vahvistin saadaan saundaamaan hyvältä myös hiljaa soitettaessa kun vaan tietää mitä apuvälineitä sen saundin kesytykseen tarvitaan. Olemme testanneet käytännössä kaikki erilaiset tekniikat meidän Bluetone pajalla kun kehitämme vahvistimia. Tähän asti vähiten ääntä muuttava tekniikka tuntuu olevan variac-tyyppinen ratkaisu, jossa putkien jännitteitä alennetaan tietyllä tekniikalla. Olemme kehittäneet perinteisestä variac-muuntajasta poikkeavan kytkennän, joka on saundillisesti aika läpinäkyvä. Variac+ppimv master volume yhdistelmä antaa aika hyvät työkalut myös isotehoisen vahvarin hallintaan. Soitin vuosikausia n. 20 W tehoisella vahvistimella keikoilla erilaisissa mestoissa, eikä sitä tarvinnut ikinä mikittää pa:n kautta. Kaiutinelementin herkkyys vaikuttaa osaltaan myös äänenpaineeseen. Jos elementin herkkyys on luokkaa 94 dB verrattuna johonkin Red Fangin 103 dB:een, on ero äänenpaineessa erittäin merkittävä.\n25.07.2016 12:50:32 (muokattu 25.07.2016 13:18:50)\nKun tuli puhetta kaiuttimien herkkyyksistä, niin oletteko tehnyt huomioita erilaisten kaiuttimien käyttäyttymisestä eri äänenvoimakkuuksilla soundillisesti?\nItse olen miettinyt että toimiikohan kitaravahvistimissa yleisesti käytettävät elementit kovinkaan hyvin aivan pienillä äänenvoimakkuuksilla?\nblues guitar: Kun tuli puhetta kaiuttimien herkkyyksistä, niin oletteko tehnyt huomioita erilaisten kaiuttimien käyttäyttymisestä eri äänenvoimakkuuksilla soundillisesti?\nNo ainakin ihmisen kuulokäyrä muuttuu äänenpaineen funktiona siten, että pienimmillä äänenvoimakkuuksilla kuulee parhaiten keskialueen äänet ja sitten käyrä tasoittuu äänenvoimakkuuden kasvaessa. Tuossa hyvää infoa asiasta:\n"Meillä" soitetaan kahdella 30w putkarilla (Marsu ja Oranki), toinen 1x12" ja toinen 2x12" ja tarvittaessa meteliä saadaan ulos vaikka kuinka ja paljon. Keikkaolosuhteissa haasteena on balanssin löytäminen kokonaiskuvassa mutta tehoja löytyy kyllä aivan tarpeeksi.\n25.07.2016 15:09:51 (muokattu 25.07.2016 15:12:45)\nViralliset taajuusvastekäyrät tehdään tietyn standardin mukaan. Hyvä arvaus on, että taajuusvasteet saattaa muuttua ainakin silloin kun niitä luukutetaan lujempaa kuin miten mittaus on tehty. Eli soundi voi olla ok vaikka 90 db:n tasolla, mutta joku alue alkaa piikittää kun möykkä nostetaan vaikka 105 db:iin. Mutta tämä oli vaan tällainen mutu-heitto.\nLisänä voisin todeta melko varmasta lähteestä saatuna tietona sen, että esim muovikalvoisen elementin taajuusvaste muuttuu melko paljonkin ilman lämpötilamuutosten mukana.\nLaMotta: Viralliset taajuusvastekäyrät tehdään tietyn standardin mukaan. Hyvä arvaus on, että taajuusvasteet saattaa muuttua ainakin silloin kun niitä luukutetaan lujempaa kuin miten mittaus on tehty. Eli soundi voi olla ok vaikka 90 db:n tasolla, mutta joku alue alkaa piikittää kun möykkä nostetaan vaikka 105 db:iin. Mutta tämä oli vaan tällainen mutu-heitto.\nMuistaakseni ns viralliset mittaukset tehdään 1 watin teholla 1 metrin päästä elementistä. Elementin impedanssi voi myös vaihdella eri taajuusalueilla, mikä tekee analysoinnista vieläkin hankalampaa.\nTuli tuosta mieleen, että tässäpä yksi hauska puuhastelun kohde kodin pikku ropelihatuille. Soundissa tapahtuu suurella voluumilla nimittäin erittäin jännä ilmiö, joka on kitarasta lähtöisin, jos kitara ja vahvistin on lähekkäin. Tätä voi kokeilla jokainen kotona, jos on mielenkiintoa nörtteilyyn. Eli, otetaan digitaalipömpeli vahvistimen virkaa tekemään, ja ajellaan sitä PA-päätteen läpi. Tallensin suoraan kitarasta tulevan kuivan soundin tietokoneelle niin että soitin ensin hiljaa ja sitten järjettömällä voluumilla metrin päästä kajarista. Havaintona on se, että kitarankin soundi muuttuu radikaalisti kun volume ylittää mukavuusrajan, soundiin tuli ämpärillinen lisää keskitaajuuksia, ja semmoista "tukkoisuutta". Tämä on siis havainnoitu soittamalla nämä kaksi kaljua soundia uudelleen vahvarin läpi samalla volumella, eli ero ei johtunut kajareiden käyttäytymisestä.\nOk, yleensä ei soiteta naama kiinni vahvarissa 110db, mutta tämmöinenkin on kuitenkin olemassa.\nToinen testi voisi olla luuppi jota soitetaan digihärmäkkeen läpi järeällä PA-vahvarilla, jotta ainoaksi muuttujaksi jää kajarin kartion käyttäytyminen eri melutasoilla. Harmi kun mulla on vain putkipääte, en pääse kokeilemaan. :) Pörinäähän sieltä alkaa ennen hajoamispistettä tulla, mutta sitä edeltävät muutokset olisi kiva testata myös.\nJos se vahvistin tulee pääsääntöisesti reenikäyttöön ilman mikitystä niin ei mitään ihan lussua kandee ostaa. Nykyään saa kuitenkin 20-60w styrkkareitakin aika kompaktissa muodossa toimivilla mastereilla. Joko pikkucombo ja tarvittaessa ekstrakaappi tai sitten nuppi 2x12 kaapilla voisivat olla aika varmoja valintoja. Keikallahan nyt tietysti pärjää millä tahansa purkilla kun PA on kunnossa. MUTTA ei keikkailukaan rajaa isompia vahvistimia pois. Viime keikan soitin 1w teholla, sitä edellisen 50w. Molempia sai luukuttaa ilman ongelmia ja roudauskaan ei tuottanunut ongelmaa. Riippuu siis paljon myös keikkapaikasta, tilaisuudesta ja musatyylistä.\n0.062 D50 0


Nykyään olemme tietoisia CBD:n suosiosta, eikä CBD:n saavuttama maine ei ole perusteeton. CBD:n tarjoamat hyödyt ja edut oikeuttavat helposti sen maineen ja suosion. Sen lisäksi, että CBD:n käyttö tunnetaan sen lääketieteellisistä eduista, siitä keskustellaan myös siksi, että se on peräisin kannabiskasvista. CBD on yksi yhdisteistä, joita löytyy ja uutetaan kannabiskasvista lääketieteellisiin tarkoituksiin. Kannabiksessa on myös monia muita kannabinoideja, kuten THC. THC ja CBD sekoitetaan usein toisiinsa, koska molemmilla on tiettyjä lääketieteellisiä etuja, mutta ero, joka erottaa THC:n ja CBD:n on se, että THC:llä on ihmiseen psykoaktiivisia vaikutuksia. THC voi muuttaa ihmisen mielialaa, mikä voi johtaa henkilön huumautumiseen. Tämä on syy siihen, että kannabiksen laillisuudesta lääketieteellisiin tarkoituksiin keskustellaan, mutta CBD ei ole psykoaktiivisia yhdiste, eikä se ei vaikuta henkilön ajattelukykyyn.\nCBD ja lääketieteelliset edut\nMaailma kamppailee saadakseen lääkemarihuanan lailliseksi. Monet tutkimukset osoittavat, että CBD voi auttaa erilaisten sairauksien hoidossa. CBD:tä käytetään reseptoreina, jotka keholle annettaessa reagoivat endokannabinoidijärjestelmän kanssa ja auttavat sitä ylläpitämään terveyttä sekä säätelemään immuunijärjestelmää ja edistävät kehon yleistä hyvinvointia. Tällä tavoin CBD parantaa kroonista kipua ja tulehdusta, epilepsiaa, astmaa, päänsärkyä, kemoterapian aiheuttamaa pahoinvointia ja oksentelua, ahdistuneisuutta, stressiä ja masennusta. On myös tutkittu, että CBD:tä voidaan käyttää varotoimena tietyntyyppisiä syöpiä, kuten ihosyöpää ja rintasyöpää vastaan.\nRintasyöpä on naisten yleisimpiä syöpiä. Joka kahdeksas nainen kärsii rintasyövästä Yhdysvalloissa. On todettu, että yksin Yhdysvalloissa esiintyy vuosittain noin 300 000 rintasyöpätapausta. Taudin varhainen havaitseminen voi auttaa rintasyövän voittamisessa ja sen hävittämisessä. Rintasyöpä kehittyy kasvainsolujen seurauksena, jotka kehittyvät kyhmynä rinnassa. Oireita ovat kyhmy, nivelkipu kainaloissa, nännin koon tai ihon muutos, nännin tai rinnan hilseily. Rintasyövän tietyt vaiheet riippuvat kasvaimen koosta ja sen levinneisyydestä. Alkuvaiheessa diagnosoitu rintasyöpä voidaan parantaa ja hoitaa, mutta kun se on levinnyt kehon eri osiin, sitä ei voida hoitaa.\nYksi rintasyövän ymmärtämisen tärkeistä asioista on, että se on joko hormonireseptoripositiivinen tai hormonireseptorinegatiivinen, mikä tarkoittaa, että joko progesteroni- tai estrogeenitasot johtavat syöpäsolujen kasvuun tai eivät. Samoin on tärkeää tietää, että rintasyöpä on HER2-positiivinen tai negatiivinen. HER2 on proteiini, joka voi vaikuttaa syövän hoitoon. Rintasyöpä, jos se diagnosoidaan varhaisessa vaiheessa, voidaan hoitaa kemoterapialla, leikkauksella, säteily- ja hormonihoidolla. Kaikki hoidot riippuvat rintasyövän tilasta ja ominaisuuksista.\nCBD ja rintasyöpä\nOn tutkittu, onko CBD:llä ja syövällä minkäänlaista vuorovaikutusta, joka johtaa syövän ehkäisyyn tai vähentämiseen. Tällä erityisellä alueella on tehty useita tutkimuksia, jotta CBD:n vaikutuksia syöpäsoluihin voidaan ymmärtää. Molecular Cancer Therapeutics -raportissa todettiin, että CBD vaikuttaa positiivisesti metastasoituneeseen rintasyöpään. Kannabiksessa oleva CBD-yhdiste auttaa estämään Id-1-nimistä geeniä syövässä, joka vastaa syöpäsolujen leviämisestä kehon ympäri. Tätä tutkimusta ei kuitenkaan tehty ihmisillä, ja tuloksia on vielä tarkistettava. Jyrsijöillä tehdyssä tutkimuksessa havaittiin myös, että Id-1-reseptorin vaimennussääntely vähentää syövän aggressiivisuutta. CBD auttaa myös vähentämään Id-1-laajenemista olematta myrkyllinen normaaleille soluille. CBD on myrkytön aine, joka auttaa vähentämään Id-1-solujen säätelyä vaikuttamatta muihin soluihin.\nToisessa laboratoriossa tehdyssä tutkimuksessa, jossa testattiin hiirillä, testattiin CBD:n vaikutuksia kolminkertaisten negatiivisten TNBC-rintasyöpäsolujen kanssa ja havaittiin, että CBD auttaa vähentämään aggressiivisen rintasyövän kasvua, jakautumista ja leviämistä. Tämä tutkimus viittaa siihen, että kun CBD:tä käytetään rintasyöpäpotilailla, joilla on TNBC-soluja, se tuottaa metastasoituneita ominaisuuksia.\nToinen tutkimus osoittaa, että CBD auttaa apoptoosissa, joka on rintasyöpää aiheuttavien solujen kuolema. Syy syövän leviämiseen on, että kehon normaali toiminta, joka vastaa syöpäsolujen solukuoleman ylläpitämisestä, romahtaa ja seurauksena solut kasvavat. CBD voi tappaa syöpäsoluja ja johtaa apoptoosiin. Tämä tutkimus tehtiin myös laboratoriossa, jossa ei testattu ihmisillä, ja tutkijat vaativat lisää tutkimuksia.\nJournal of Pharmacology and Experimental Therapeutics sisältää tutkimuksen, jossa testataan eri kannabinoidien, mukaan lukien kannabidioli, kannabikromipromene, kannabigeroli, THC-happo ja kannabidiolihappo, kasvaimenvastaisia ominaisuuksia ja paljastettiin, että kaikista näistä kannabinoideista CBD:llä oli suurin mahdollisuus estää syöpäsolujen kasvua ilman vaikutusta terveisiin soluihin. Lisätään kuitenkin, että nämä tiedot tarvitsevat kannabidiolin lisätestausta syöpähoitoon.\nEi ole väärin sanoa, että CBD:llä on joitain vaikutuksia syöpäkasvaimeen, mutta on liian aikaista päätellä näin varmuudella. Näiden tutkimusten suurin heikko kohta on, että niitä ei suoriteta ihmisille, ja se miten CBD vaikuttaa ihmisten syöpään, on edelleen mysteeri. Jotkut potilaat ovat kuitenkin väittäneet CBD:n auttaneen syöpään, mutta laboratoriokokeita on tehty vain soluille tai eläimille. Näiden tutkimusten tulokset ovat edelleen optimistisia ja tyydyttäviä ymmärtämään, miten CBD voi estää syöpää. CBD:n hyötyjen määrittelemiseksi lopullisesti tulisi suorittaa yksityiskohtaisia tutkimuksia.\nGPR55, syöpä ja CBD


TP voittoputkessa | Meri-Lapin urheilu\nmlurheilu / 12/08/2014\nTiistaina 12.8.2014 Pohjan stadionilla käytiin kakkosen ottelu jossa kohtasivat TP-47 ja OLS. Kotijoukkue meni aikaisessa vaiheessa johtoon ja piti johtoasemansa loppuun saakka. Kummallakin oli paikkansa lisämaaleihin, mutta tulostaululla välkkyi 1-0 lukemat, kun tuomari vihelsi pelin päättyneeksi. OLSin ahdinko sarjan hännillä kasvoi ja kotijoukkue otti jo kolmannen peräkkäisen voittonsa.\nTP-47 – OLS, 12.8.2014\n← PK-37 jäi PS Kemin jalkoihin\nFC Kemi jatkaa kolmosen kärjessä →


Peda.net > Haapavesi > Haapaveden lukio > Yleisesittely > Painotukset\nHaapaveden lukion painopistealueet\nHaapaveden lukion painopistealueita ovat:\n1. Tietoverkkojen ja sähköisen oppimateriaalin sekä uutta tekniikkaa hyödyntävien opetusmenetelmien lisääminen opetuksessa, etäoppimisen kehittäminen ja sähköiseen ylioppilastutkintoon varautuminen\nLukio käyttää oppimisympäristönä Pedanetin lisäksi G-Suitea ja Moodlea. Myös sosiaalista mediaa käytetään aktiivisesti opinnoissa.\n2. Yhteistyön lisääminen muiden oppilaitosten ja yrityselämän kanssa ja lähilukioyhteistyö\nLukio on Oulun yliopiston kummilukio. Lukiossamme voi suorittaa Oulun yliopiston tutkintovaatimusten mukaisia kasvatustieteen perusopintoja. Lisäksi kemian opiskelijat käyvät suorittamassa laboratoriopäivän Oulun yliopistolla.\nLukiossa voi myös suorittaa kymmeniä ammattikorkeakoulun opintojaksoja AVERKON eli ammattikorkeakoulun avointen verkko-opintojen kautta.\nHaapaveden lukio on myös mukana eLukiossa, joka kattaa lähes koko Pohjois-Pohjanmaan lukiot. eLukion kautta voi opiskella mm. kiinan, japanin ja espanjan kieltä sekä kertauskursseja ylioppilaskirjoitusten reaalikokeisiin.\n3. Kansainvälisyyskasvatuksen tuominen osaksi jokapäiväistä toimintaa\nLukio on ollut mukana Comenius-projektissa vuosina 2009-2011 sekä 2012-2014. Syksyllä 2018 alkoi ERASMUS-hanke Science around us. Hanke kestää lukuvuodet 2018-19 ja 2019-20. Hankkeessa on mukana Haapaveden lisäksi koulut Puolasta, Ranskasta, Maltalta, Islannista ja Kreikasta.\nToisen vuosikurssin opiskelijat tekevät opintoretken joka kevät. Syksyllä 2017 oli vuorossa Lontoo ja keväällä 2019 Barcelona. Abiturientit tekevät vuosittain kulttuurimatkan Helsinkiin ja kielimatkan Luulajaan.\nOpetussuunnitelma 2021 (LOPS 2021)


International Teachers in WinNova: Vierailu paikallisessa Stuivenbergin sairaalassa\nTänään vierailin opiskelijoideni kanssa kolmestaan paikallisessa 'kaupunginsairaalassa'. Meille oli sovittu tapaaminen ensihoidosta ja kriittisesti sairaiden hoidosta vastaavan alueen johtajan Ivo Qualensin kanssa. Sairaala on keskittynyt kuuteen eri erikoisalaan ja tässä sairaalassa hoitoa saavat mm. Ortopediset, traumatologiset, ensihoitoa tarvitsevat, sisätautipotilaat ja psykiatrisen puolen aikuispotilaat.\nSairaala vaikutti meidän näkökulmasta jonkinlaiselta kombinaatiolta meidän kaupunginsairaalan akuuttipuolesta ja keskussairaalasta sekä osittain yliopistosairaalastakin. Sairaalasta löytyi myös palovammapotilaiden hoitoyksikkö. Pääsimme näkemään palovammapotilaiden ensihoitohuoneen, eristyshuoneen jossa potilas saattaa viettää vuodenkin tarpeen mukaan, palovammapotilaille tarkoitetun oman leikkaussalin sekä heille tarkoitetun fysioterapiatilan jumppa-altaineen.\nHoidon osastoilla on potilaspaikkoja 25-30 ja henkilökuntamitoitus aamuvuorossa 6 hoitajaa, iltavuorossa 3 hoitajaa ja yöllä 2. Lisäksi osastoilla on 1 yhteinen hoitaja yöaikaan, joka tarvittaessa voi tulla apuun.


Cinia avasi toimipisteen Kuopioon\nPalvelemme nyt Savon seudun yritysasiakkaita Cinian Kuopion toimistosta käsin, joka sijaitsee Kauppakeskus Aapelin kolmannessa kerroksessa osoitteessa Kauppakatu 28 B, 70110 Kuopio. Samassa toimistossa toimivat muun muassa Savon Yrittäjät, Kuopion Yrittäjät, Kuopionseudun Uusyrityskeskus sekä lukuisat paikallista yrittäjyyttä tukevat hankkeet.\nMonille tuttu mies Savon yritysten tukena\nViime keväänä nimetty Kuopion myyntivastaava Petri Markkanen ottaa asiakkaat huomaansa varmuudella. Markkanen lieneekin usealle savolaiselle yrittäjälle tuttu kasvo: hän toimi vuosituhannen alussa SavoGrow-kehitysyhtiössä teknisenä tuottajana sekä digikehityshankkeissa kouluttajana ja yritysneuvojana. Viime vuosikymmenen Markkasen piti kiireisenä oma kivijalkakauppa Vesannolla. IT-tarvikkeiden ja kodintekniikan lisäksi myyntiartikkeleihin kuuluivat myös valokuituliittymät Savon Kuidulta – jonka palveluntarjoajana Kuopiossa toimii Cinia.\n– Cinian vahvuus tietoverkko- ja kyberturvallisuuspalveluiden tarjoajien joukossa on tietty ketteryys, kun ei olla megaluokan toimija. Suhteessa muihin meillä on aika pieni porukka keskittynyt hoitamaan asiakkuuksia, jolloin asiakas pysyy paremmin hanskassa ja pystytään oikeasti palvelemaan paremmin. Sitten toisaalta meillä on taustalla vahvat hartiat, Petri toteaa.\nCinia toteuttaa koko Suomen digitalisointia tarjoamalla yhteyksiä yritysasiakkaiden lisäksi kymmenille alueellisille kuituverkoille Cinian runkoverkkoa hyödyntäen.\n– Meidän palvelua on jo se, että halutaan selvittää vaatimukset ja mahdollisuudet. Niiden perusteella tarjotaan ratkaisua, eikä ole vain lista palveluja, että mitä meillä on tarjolla. Me tarjotaan ymmärrettävää analyysia siitä, miten yritysten kannattaa edetä netin sekä muiden tietoliikenneratkaisuiden suhteen, Petri jatkaa.


Retkiprojekti - Hyvinkään kaupunki\nVehkojan päiväkodin Rentukat ja Palpakoiden pienimmät aloittivat alkukeväästä aktiivisesti retkeilemään viikoittain tavoitteena tutkia kevään merkkejä ja seurata pitkin kevättä luonnon muutoksia aina kesään saakka. Ensimmäisellä retkellä lapset itsenäisesti aloittivat makkaranpaistoleikin: he kokosivat nuotion, etsivät kepit makkaratikuiksi ja asettuivat ”nuotion” ympärille makkaranpaistoon. Yhteisöllistä leikkiä parhaimmillaan!\nLapsilähtöisesti tästä muovautui koko keväälle retkeily- ja makkaranpaistoprojekti. Viikoittaisille retkille kuuluu yhtenä osana nuotion äärelle kerääntyminen, jolloin lauletaan, “paistetaan makkaraa” ja ihmetellään luontoa yhdessä. Tästä on muodostunut lapsille tärkeä rutiini retkellä ja retkipäivää odotetaan innolla. Ihana nähdä lasten leikin saavan erilaisia ulottuvuuksia ja se jatkuu aina luontevasti edellisestä kerrasta.\nProjektimme huipentui toukokuun lopussa, jolloin suuntasimme kodalle eväiden kanssa ja paistoimme siellä makkaraa mehun kera. Lapsille projektin huipentuma oli ihana kokemus, kun he pääsivät seuraamaan tulen tekoa ja kokemaan makkaranpaiston metsässä.\nVarhaiskasvatuksen opettaja Vilma Vaheri


Mikko Rantanen paljastaa Coloradon pahimman tohelon – "On kyllä vähän hönö" - Halloota\nNHL-pelaajien ulkoista habitusta säädellään tarkasti myös kaukalon ulkopuolella. Playoff-peleissä Las Vegas Golden Knigtsia vastaan parhaillaan pelaavan Colorado Avalanchen suomalaistähti Mikko Rantanen kertoi NHL Without A Map -ohjelmassa, että pukupakko ulottuu edelleen laajalle.\n– Ensimmäisellä kaudella kun tänne tulin, pukukoodi oli meillä tosi tiukka. Vaikka oltiin roadilla (vieraspelikiertueella), piti olla puvut päällä vapaapäivinäkin. Nyt roadilla saa olla treenipäivinäkin farkut jalassa, mutta puku pitää olla matkustaessa edelleen.\n– (GM Joe) Sakic on vanhan liiton äijiä, joten varmaan sen takia meillä ei ole homma niin paljon rennommaksi muuttunut…\nPukeutumiskoodin rikkomisesta seuraa joukkueen sisäisiä, rahallisia sanktioita. Rantanen toteaa, että sakkokassan suurin kartuttaja on ruotsalaishyökkääjä André Burakovsky.\n– Tää on helppo vastaus. Hän on hauska jätkä ja tykkään tosi paljon, mut on hän kyllä vähän hönö myös. Ei hän voi sille mitään, mutta välillä on vähän väärää pukukoodia vaikka lentokoneeseen mennessä tai muualla. Muut ovat puvut päällä, niin André ilmestyy sinne lippis väärinpäin. Siitä joutuu sitten vähän maksamaan, Rantanen nauraa.\nRantasella mittatilauspukuja löytyy kaapista neljä.\n– Niitä tulee kierrätettyä. Monilla voi olla kymmeniäkin, mutta itse en ole niillä hifistelijä.\nColoradon pudotuspelit jatkuvat Vegasia vastaan kutkuttavassa 2–2-tilanteessa tiistain ja keskiviikon välisenä yönä Suomen aikaa.\nYllä olevalta videolta voi ihastella Rantasen voittomaalia jatkoajalla Vegasia vastaan, kun Colorado nousi sarjassa johtoon 2-0.\nRantanen iloitsee siitä, että yleisö pääsee taas seuraamaan pelejä paikan päällä. Vegasissa halli otettiin Coloradoa vastaan ensimmäisen kerran täyteen koko NHL:ssä, ja Coloradossakin areenalle saa nyt ottaa jo yli 10 000 katsojaa.\n– Kun katsoo Kanadan divisioonan pelejä (jossa rajoitukset ovat tiukemmat) ja vertaa Jenkkidivisioonaan, se tuntuu vähän kuin eri liigalta. Ei pelin tasossa varmaan niin paljon ole eroa, mutta yleisö tuo lisää tunnetta, ja sitä kautta peliin tulee myös lisää fyysisyyttä. On tämä ihan eri peli kupla-playoffeihin verrattuna, Rantanen huomauttaa.\nRantasen haastattelun molemmat jaksot löytyvät NordicBetin sivuilta.\nEdellinen artikkeliSaara Aalto avautuu pitkästä tauosta puolisonsa kanssa: ”Kaikki ei aina mene suunnitelmien mukaan…”\nSeuraava artikkeliTv-kriitikko lyttää täysin Sofia Belórfin sarjan: ”Surullista katsottavaa”


77 m² Lindalintie 5, 02400 Kirkkonummi Kerrostalo 3h vuokrattavana - Oikotie 15576335\nVuokrattavat asunnot Kirkkonummi Lindal Lindalintie 5, 02400 Kirkkonummi\n999 € / kk77 m²\nLindalintie 5, Lindal, Kirkkonummi3H+K\nTilava kolmio lasitetulla parvekkeella Lindalissa.\nTässä Lumo-vuokrakodissa on tammilaminaatti ja seinät ovat tapetoitu pääosin valkoisella sävyllä. Tarjoamme asukkaalle maalit ja tarvikkeet omatoimimaalaukseen. Maalisävyn voi valita juuri vapaasti omaan makuun ja sisustustyyliin sopivaksi.\nOlohuoneesta on käynti lasitetulle parvekkeelle, josta näkymä kadun suuntaan. Makuuhuoneiden ikkunoista on näkymä sisäpihalle. Ikkunoissa on sälekaihtimet.\nKylpyhuoneessa on harmaa pieni laatta ja vaaleat laatoitetut seinät, pyykinpesukoneelle löytyy liitännät. Keittiö on tilava ja ruokapöytä sopii hyvin päätyyn ikkunan viereen. Kaapistot ovat vaaleat, työtaso ruskean sävyinen ja välitilan laatat ovat vaaleat. Astianpesukoneelle löytyy liitännät. Arkea helpottaa vaatehuone.\nHuom! Tapetit poistetaan ja makuuhuoneen sekä olohuoneen seinät maalataan valkoisiksi.\nVuokraa ja ihastu!-Lindalintie 5-


Parturi-kampaaja, Peiccopoint Oy, Jyväskylä\nHiusalan ammattilainen, tulisitko työkaveriksi meille moderniin ja viihtyisään salonkiimme Jyväskylän keskustaan? Sijaintimme on rauhallinen ja idyllinen Keskustie, joten paikka soveltuu parhaiten kampaajalle/ hiusmuotoilijalle, jolla on jo omaa asiakaspiiriä.\nArvostamme hyvää ammattitaitoa, joustavuutta, ystävällistä asiakaspalvelua ja intoa koulutukseen. Palvelemme monipuolisesti asiakkaita. Leikkaukset, värjäykset, kampaukset ja hiustenpidennykset ovat ydinpalvelujamme. Koska toimimme myös alan opettajina, niin etenkin elokuusta lähtien liikkeessämme on runsaasti rauhallista aikaa ja mahdollisuuksia uudelle yrittäjälle. Edullinen kiinteä vuokra.\nKysy rohkeasti lisää. Olisiko tämä sinulle mahdollisuus uudenlaiseen työympäristöön tai yrittäjyyteen?\nKeskustie 18 LH 4, 40100 JYVÄSKYLÄ, Finland\nAnne Naarala p. 0505439905 anne.naarala@peicco.fi


Spotify - todellinen hittimittari: marraskuuta 2015\nLähettänyt Pulina klo 15.11 Ei kommentteja:\nLähettänyt Pulina klo 20.01 2 kommenttia:\nYli 30 Vain Elämää -biisiä on edelleen TOP100:ssa, joten muita tapahtumia ei senkään takia paljoakaan listalle mahdu. Yksi Justin Bieber sekä yksi Ariana Grande sentään nousi TOP50:een. Erikseen kannattaa mainita ykkösenäkin käväissyt Adele-Hello. Aiemmin striimauskielteisenä tutuksi tullut Adele on tarjonnut viimein uuden biisin uutena tämän päivän musiikinkuluttajille eikä ykkössija Vain Elämää -biisien puristuksessa ollut näin ollen edes yllätys. Rolling in the Deep nousi 4½ vuotta sitten sijalle 9, mutta Bond-teema Skyfall ilmestyi palveluun niin paljon jälkikäteen ettei listalle ollut mitään asiaa. Adelen uusi albumi ilmestyy parin viikon päästä, mutta ennen sitä on odotettavissa todellinen titaanien taistelu kun Justin Bieber ja One Direction saavat uutukaisensa yhtä aikaa markkinoille.\nPerjantain listapäivän debytanteista parhaiten pärjää One Direction-History, joka nousee toisena päivänä sijalle 53. Coldplay-Adventure of a Lifetime kohoaa kuusi pykälää sijalle 57 ja Lucas-Täydellisen epätäydellinen nousee peräti 27 sijaa ollen jo sijalla 64. One Direction ja Coldplay ovat saaneet aiemmin TOP10-hittejä, mutta Lucas ei debyytillään ollut kuin 5 pykälää korkemmalla ja senkin saavuttamiseen meni syyskuussa huomattavasti pidempi aika. Ellie Gouldingin Keep on Dancin' ja Petri Nygårdin Kohta muuten lähtee putoavat ulos jo yhden listapäivän jälkeen, mutta en ihmettelisi vaikka huomenna nousisivat takaisin.\nLähettänyt Pulina klo 21.12 Ei kommentteja:


Seuraatko Blogeja? - Sivu 2 - Kitinä\nViesti Kirjoittaja SikaMika » 06.06.2007 17:07\nJoo. Katson myös kaikki salkkareiden ja rohkeidenkaljujen jaksot.\nEli en lue kenenkään blogeja.\nViesti Kirjoittaja Hellu » 06.06.2007 17:25\nLolita kirjoitti: Huoramies (huorissa käyvä miehen elämää)\nTää on ihan sikahyvä! Luin sen heti alusta loppuun ku laitoit sen tonne linkkiketjuun.\nMuita blogeja en kyl lue, ei jaksa ettii mitään kiinnostavia.\nViesti Kirjoittaja NuoriDaavid » 06.06.2007 18:29\nHuoramiehen teksti oli rehellisen tuntuista, sopiva sekoitus luuseriutta ja optimismia.\nViesti Kirjoittaja didi » 06.06.2007 18:36\nSamoilla linjoilla Chubsin kanssa, laihdutus- ja kokkailublogeja tulee selailtua paljon.\nYksi mielenkiintoinen blogi, jota luin ahkeraa vielä vähän aikaa sitten, on naisen kertomus avioerosta 36 yhteisen vuoden jälkeen.\nViesti Kirjoittaja NuoriDaavid » 06.06.2007 18:57\nErja Kettunen (pissee, rinksui ja marsuja)\nTsiisus. Tämä on uskomaton. Suosittelen.\nViesti Kirjoittaja Geetzu » 06.06.2007 19:26\nkipeä ukkeli kirjoitti:\nNuoriDaavid kirjoitti: Geetzun blogia olen joskus vilkaissut.\nNiin minäkin, mutta vain ja ainoastaan sillä tarkoituksella, että näkisin geetzun paljasta pintaa. Hiljaista on ollut. Pihtari!\nTiätkö hei, heti kun rupesin pihistämään kuvissa niin lukijämäärä tuplaantu. WTF KIITTI HÄ!!"!1 Nyt en sit oo kehdannu laittaa enää mitään osia esille. Koska lukijoita siis liikaa. Anoppikin löys mut viime viikolla, silleen hirveen kiva, onneks en kirjota niin ihanasta ihmisestä koskaan mitään pahaa (lipitilipiti, on täälläki kuitenki). Tosin enhän mä kirjota muistakaan, kirjotan vaan ja ainoastaan itsestäni ja pienestä maailmastani, sehän se juttu omassa kirjoittamisessani onkin. Niin ku. En oikeesti netin ulkopuolella paljoa itsestäni numeroa tee, ei uskois. (Rebz lol kops jne.)\nMuutaman kitinäläisen blogia lueskelen ja sit tietyn tyylistä höttöä tuntemattomimmilta. Ajattelin keskittyä hetkeksi neuleblogeihin jos vaikka inspiroituisin nussimisen sijasta tekemään jotain aidosti hyödyllistä kesä-iltoinani. Täytyy myös sen verran kahlata kukkajuttuja, että tunnistan miehen pyynnöstä parvekkeellemme istuttamat kukkaset. Saattaa laittaa eron vireille jos en kiinnostu.\nLiittynyt: 24.08.2005 11:31\nRe: Seuraatko Blogeja?\nViesti Kirjoittaja Tätsy » 06.06.2007 20:20\nninnithequeen kirjoitti: Ja jos, niin mitä?\nItse käyn päivittäin kurkkaamassa nämä:\nJa aivan mahtava sarjisblogi, Kiroilevan Siilin tekijältä:\nNii ja sit on yks vielä mut sitä osotetta en tänne laita\nOlenko ainoa täällä tällaisen "addiktion" kanssa?\nViesti Kirjoittaja Lapitii » 06.06.2007 21:15\nEi jumalavit sullon siisti ava. x)\nJa on-topic, pusnus menee toki. Pari muutakin.\nViesti Kirjoittaja Geetzu » 06.06.2007 22:08\nLapitii kirjoitti: Ei jumalavit sullon siisti ava. x)\nTää on tuolt kipeen ukkelin galleriasta sit, en mä!!!\nViesti Kirjoittaja NuoriDaavid » 07.06.2007 10:18\nTämä blogi kyllä hiukan pistää vituttamaan. EK on tietysti sairas alkoholisti, mutta silti tuo työkkärin työtarjouksista valittaminen watuttaa.\nViesti Kirjoittaja Sheetlord » 07.06.2007 10:44\nNuoriDaavid kirjoitti: Tämä blogi kyllä hiukan pistää vituttamaan..\nEtkö parodiaa tunne, ennen kuin se tulee ja puree peppuun?\nViesti Kirjoittaja NuoriDaavid » 07.06.2007 10:49\nHmm. Siis onko tuo parodiaa? Mä otan tuon totena.\nVoi tietysti olla, että kirjoittaja on 8-16 töissä käyvä merkonomi, mutta nyt pari päivää luettuani olen siinä uskossa, että autenttista pitkäaikaistyöttämän psyyken- ja alkoholiongelmaisen tekstiä. Onko sinulla parempaa tietoa?\nPs. Lue ryyppykavereiden kommentteja. Miksi uskot tuon parodiaksi? Toki tekstissä on huumoria ja se on mukavasti kirjoitettu.\nOnko tämäkin susta parodiaa:\nViesti Kirjoittaja Chubs » 07.06.2007 11:28\nSen perusteella mitä mä eilen luin, niin on kyllä ihan 100% parodiaa. NiinQ neonvärikylteillä lukee "parodia" päällä, mun silmissäni.\nViesti Kirjoittaja NuoriDaavid » 07.06.2007 11:31\nNo mitä sä sanot tästä:\nViesti Kirjoittaja Chubs » 07.06.2007 11:33\nEttä parodian keinot ovat monet?\nViesti Kirjoittaja NuoriDaavid » 07.06.2007 11:34\nEntä kommentit? Nekin ovat parodiaa?\nViesti Kirjoittaja Chubs » 07.06.2007 11:38\nJoo. Mä tunnen ihmisiä, jotka tekevät tuollaista "performanssia", ja myöskin blogin valokuvien perusteella veikkaisin, että tuon nipanderin taustalla on ihan kaveriporukka. Erilaisia hahmoja jne.\nMutta eihän mun uskomukseni estä sua lukemasta sitä tosissaan.\nViesti Kirjoittaja NuoriDaavid » 07.06.2007 11:46\nNo toivotaan, että se on parodiaa. Ehkä tässä omat ennakkoluuloni purevat nilkkaan.\nViesti Kirjoittaja Lolita » 07.06.2007 11:49\nMä otan Kettusen Erjan parodiana, uskoisin hyvin vähän olevan totuutta takana. Alkupuolella blogia olevissa kuvissa kaikki kuvattavat poseeraavat tuo sama peruukki ja lasit päässä.\nEhkä mä olen vähän naivi tai sinisilmäinen, mutta nielen tuonkin blogin, kuten Huorapäiväkirjankin, ihan sellaisenaan. Totta tai ei, mutta mä haluan uskoa. Viihdettä toisten elämän kustannuksella.\nVerratkaapa Erjan epäonnistunutta elämää Viivin samanlaiseen. Toinen on oikeasti pahoinvoiva ja lukemisesta tulee likainen olo.\nViesti Kirjoittaja Sheetlord » 07.06.2007 11:49\nNuoriDaavid kirjoitti: Entä kommentit? Nekin ovat parodiaa?\nOn näitä muuallakin. Oheinen tekniikkasukellusaiheinen blogi on hyvä esimerkki. Allekiroilleen kirjoittamaa / tekemää tavaraa on joukossa, mutten kerro mitkä\nViesti Kirjoittaja Lolita » 07.06.2007 11:57\nHuomaatteko muuten, miten mä yritän vähitellen aivopestä teitä blogiaddikteiksi kylvämällä noita osoitteita? ND on jo aika hyvin koukussa, eka kommentti bongattu\nViesti Kirjoittaja Sheetlord » 07.06.2007 12:02\nLolita kirjoitti: ND on jo aika hyvin koukussa, eka kommentti bongattu\nND nyt kävisi koulukirjaesimerkiksi patologisesta aikuisen ihmisen nettiriippuvuudesta muutenkin...\nViesti Kirjoittaja Geetzu » 07.06.2007 12:12\nLolita, oliko sun kanssa joskus puhetta vai kenen... Tuo Kettusen blogi oli linkitys mentalwearin sivustolta? Muistelisin, mutta nyt en sitä sieltä löytänyt. Sai näkyvyyttä kai kuitenkin hullulle saitille.\nViesti Kirjoittaja NuoriDaavid » 07.06.2007 12:33\nViesti Kirjoittaja Sheetlord » 07.06.2007 12:42\nNuoriDaavid kirjoitti: Pata kattilaa soimaa!\nSori, mutta ei pidä paikkaansa. Meikäläisen nettailut rajoittuvat pääsääntöisesti työaikaan... ja jostain ihmeen syystä nimimerkki ND tuntuu omaavan pohjattoman varaston "kuka-sanoi-mitä-ja-kenelle" -tyylistä tietämystä, tarvittaessa linkkien kera... luonnollisesti olen pohjattoman kateellinen moisesta kansantietämyksen runsaudensarvesta


Negatiivinen Transition (Shadow Play) - Professional Soccer Coaching\nPelaajat: 10 + GK Alue: 75x60 yrds\nKehittää pelaajien ymmärrystä negatiivinen siirtymisen ja nopean elpymisen puolustava muoto.\nKehittää pelaajien ymmärrys kulkee kuvioita.\nKehittää pelaajien ymmärrystä pyörivät kantoja.\nMerkitse peliohjelma 75x60 yrds.\nEdullisesti tavallisessa kokokentässä, jossa on täysikokoinen tavoite.\nJärjestä kartiot (merkinnät) muodostuksen hyökkäävässä muodossa, jonka haluat pelata kuviointityylillesi, ja palauta sitten myös.\nHUOMAUTUS: Palautustilanne voi olla erilainen kuin hyökkäävä muoto, lisää yksinkertaisesti toisen värikartio-sarjan ilmaisemaan puolustavia kantoja.\nYllä olevassa kaaviossa käytetään 4-4-2ia, jossa on vinoneliö. 1 GK pelaa ylimmässä päämäärässä hyökkäämällä.\n10in joukkue (11 jos sinulla on GK) pelata varjoa kohti päämäärää. 10vs0 (11vs0). Joukkue voi työskennellä kuvio- ja palloliikkeellä koko ryhmän kanssa hyökkäävänä yksikkönä.\nValmentaja (tai nimetty pelaaja) aloittaa siirtymisen keskimmäisestä ympyrästä toiseen takana neljästä.\nKenttäpelaajaa yhdistyvät realistinen menetelmä ennen yrittää maalille.\nVälittömästi tavoitteen jälkeen (katso kaaviosta 2) pelaajat vetäytyvät ja pudota alkuperäiseen kartiokohtaan simuloimaan negatiivista siirtymää. Jälkeen muutaman sekunnin lepotila käynnistetään uudestaan valmentajasta keskipisteessä.\nValmentaja voi vaatia erilaisia kuvioita suoritetaan ennen teki maalin:\nKeski comniation (Quick ja nopea 1-2 pelata läpi keskustan alueella)\nCross ja Finish\nAinakin 2 paikanvaihtopyörät (Ie Oikea keskikytkin keskellä keskiosaa tai 2 eteenpäin kytkentäpuolia jne.).\nKaavio 2. Pelaajat palaavat\nVälittömästi siirtyminen puolustukseen. Lepo, kun palaat innostavaan puolustusvoimaan, ei tavoiteyrityksen jälkeen.\nKannusta ulkopuolella selkänsä saada korkealla linjat.\nNopea kulkee rajoitettu koskettaa.\nViestintä saada pelaajia pudota (eli kytkin! Pudota! Komentoja).\nFace pallo (tai ainakin kääntää päätä välein), kun se palautuu alkuasentoon.\nAjan vaatimus pudota ja toipua (eli 7 sekuntia perimään alkupisteitä).\nLisää joukkueen puolustajien (passiivinen tarvittaessa) 4-6 pelaajia.\nVaadi 2 kosketuksen toiston.\nVaadi 1 kosketuksen toiston.\nLisää toinen joukko käpyjä osoittaa puolustanut kantoja (eli keltainen kartioita puolustanut kantoja, oranssi hyökkää kantoja).\nVaihda kokoonpanojen pitää pelaajat haastoi.\n14-10-2013 Hits: 33633 Hyökkää vaiheet Play Alexander Trukan\n17-07-2013 Hits: 25340 Hyökkää vaiheet Play Alexander Trukan\n19-04-2011 Hits: 40523 Hyökkää vaiheet Play Darren Pitfield\n03-02-2011 Hits: 31048 Hyökkää vaiheet Play Darren Pitfield\n15-12-2010 Hits: 21800 Hyökkää vaiheet Play Darren Pitfield\n20-03-2010 Hits: 41512 Hyökkää vaiheet Play Darren Pitfield\n19-03-2010 Hits: 33546 Hyökkää vaiheet Play Darren Pitfield\n15-01-2009 Hits: 36579 Hyökkää vaiheet Play Darren Pitfield\n12-01-2009 Hits: 42883 Hyökkää vaiheet Play Darren Pitfield


Kirjoittaja: Manu Pitkänen @ 28. syyskuuta, 2016 7:44\nmusiikki YouTube rippaus digitaalinen musiikki musiikkipalvelu YouTube Red YouTube-MP3\nVitun Iso Avaruusalus - Tälläkö ihmiskunta asuttaa Marsin?\n28.9.2016 11:51 #1\n28.9.2016 20:53 #2\n29.9.2016 14:28 #3\nLainaus, alkuperäisen viestin kirjoitti Zunter: Jos tarkkoja ollaan niin ei musiikkijärjestöjen kuuluisi kyseistä sivustoa oikeuteen haastaa vaan korkeintaan YouTuben koska kyseinen sivusto saattaa sisältää jonkun verran kopioitua koodia YouTubesta?\nEihän itse sivuston pitäisi sisältää mitään sellaista koodia/tiedostoa mihin kyseiset musiikkijärjestöt omistavat oikeuden? Eikös tuo Google jo maksa tekijänoikeusjärjestöille näistä youtube sisällöistä. Kuten myös monissa maissa maksetaan näitä ns. "kasettimaksuja" niistä tallennusvälineistäkin, jolle se biisi ladataan.\n30.9.2016 14:40 #4\n30.9.2016 18:15 #5


Rocktimo ja Rödull frá Tuomela: Hankea, hankea...\nAikas kivat kelit ollut viimeisen viikon ajan. Hepat on liikkuneet taas normaalisti 4-5 kertaa viikossa rokotusloman jälkeen. Aikas hikistä touhua on talvikarvassa liikuskelu noille hepoille mutta kuivuuhan ne ajan kanssa kun paketoi hyvin loimiin. Timo on ollut sopivan reipas loman jälkeen, taisi tehdä hyvää lomailla kokonainen viikko. Kiva ratsastaa kun ei tarvi koko ajan tuupata. Ja hangetkin on nyt oikein mainiot porskuttaa menemään.\nVeikko otti sitten yhtenä päivänä asiakseen pilkkoa aitaa. Ei näyttänyt viihtyvän siellä yksinään ja päätti sitten tulla läpi. Juoksi läheiselle pellolle missä olin ratsastamassa Timoa ja juoksi sitten Timon perässä jonkun aikaa. Tuli papparaiselle tuplalenkki, haha! Mistä lie keksi moisen kun ei ole aiemmin läpi tullut. Sähköstäkään kun ei apua ole, nojailevat ihan tyynesti toppaloimet päällä lankaan, eikä tunnu missään:D No eihän siinä muu auttanut kun parsia aita kasaan.\nTänään ajatuksena mennä ajelemaan reellä jos saan jostain seuraa niin kulkee tuo Veikkokin mukavammin mukana. Vielä kun saisi kuvaajan paikalle niin hyvä olisi. On nimittäin niin täydellinen postikorttikeli.\nLähettänyt Saila klo 11.28


Tuotanto. - PDF\nDownload "Tuotanto. www.lemonsoft.fi"\n1 Tuotanto Lemonsoft-tuotanto on tuotannon suunnitteluun, ohjaamiseen ja jälkilaskelmiin suunnattu ohjelma. Ohjelma on suunnattu metalli-, muovi-, elektroniikka- ja puuteollisuuteen, mutta toimii muunkin tyyppisessä tuotannossa. Suunnittele ja ohjaa tuotantoasi Lemonsoft-tuotanto soveltuu varasto-, tilaus- ja projektiohjautuvaan tuotantoon. Voit lisätä töitä tuotantoon varastosta, ostotyökalusta, tuotantolistasta tai suoraan myyntitilaukselta. Tehtävän tuotteen voit rakentaa lennosta tuotekonfiguraattorin avulla. Visualisoi tuotantosi Tuotannossa olevat työt näet havainnollisesti tuotantokalenterista. Näet työt myös koneittain tai koneryhmittäin listana. Tuotantopäällikkö näkee työt myös tuotantolistasta. Tuki leimauspäätteelle Tuotannon töitä kuitattaessa työntekijät keräävät työaikaa, kirjaavat mahdolliset vialliset kappaleet ja niiden syyt sekä päivittävät varastosaldot oikeiksi. Leimauspääte on tehokas ja helppokäyttöinen työkalu reaaliaikaisiin leimauksiin. Ajoita työt Töiden ajoitus huomioi koneen käytössä olevat työvuorot. Kun siirrät töitä toiseen ajankohtaan, seuraavat muut työvaiheet automaattisesti mukana. Seuraa kannattavuutta jälkilaskelmilla Jälkilaskelmat kertovat kannattavuuden töittäin, tuotteittain ja asiakkaittain. Työnumero kerää yhteen käytetyt materiaalit sarja- ja eränumeroineen. Tee materiaalihankinnat ajallaan Tuotannossa oleva tuote varaa siihen kuuluvat materiaalit. Voit tehdä materiaalien ostot suoraan työlle tai vaihtoehtoisesti hälytysrajan perusteella. Näet tuotantolistassa työt, joilla on materiaalipuutteita. Näet myös ne työt, jotka tulevat myöhästymään pyydetystä toimitusajasta.\n2 Lemonsoft-tuotanto ominaisuudet: (WTU) Sisäänrakennettu ohje Tuotantokoneiden ja koneryhmien määrittely Vakiotyövaiheiden määrittely Työkalujen määrittely Tuotteen työvaiheiden määrittely Alityövaiheiden määrittely Tuntikapasiteetin lisäksi mahdollisuus määritellä toinenkin kapasiteetti Tuotekonfiguraattori, tukee myös työvaiheita Töiden ajoitus Töiden lisääminen varasto-ohjautuvasti Töiden lisääminen tilausohjautuvasti Töiden lisääminen suoraan Puuttuvat materiaalit Myöhästyvät työt Tukee leimauspäätettä Tukee projektinhallintaa Tuotannon kuormitus (oma lisenssi) Koontityöt Jälkilaskelmat Kiinteät työnumerot (siivous ym.) Tuotantolista Koneiden työjono Tuotantokalenteri Tuotantopäiväkirja Materiaalin jäljitettävyys (eränumero) Valmistuskirjaukset Viallisten kappaleiden kirjaaminen Töiden keskeyttäminen Työmääräimen tulostus Keskeneräinen tuotanto Lemonsoft-tuotanto on osa Lemonsoftin toiminnanohjausjärjestelmää. Ohjelma ei toimi itsenäisesti, vaan vaatii tuekseen vähintään Lemonsoft-varastokirjanpidon. Lisäksi Lemonsoft-kuormitus on käytännössä ratkaisussa aina mukana.\n3 Lemonsoft Tuotannonsuunnittelu GANTT Tuotannonsuunnittelun GANTT -näyttö esittää tuotannon kuormituksen ja työjonon visuaalisena taulukkona, josta on helppo tarkkailla ja järjestellä tuotannon toimintaa. Visuaalinen Näet työt Gantt-kaavio muodossa koneryhmä ja konetasolla. Voit siirtää töitä vaihtokelpoisille koneille ja toiseen ajankohtaan. Ohjelma ajoittaa työn muut vaiheet automaattisesti, kun siirrät yhtä työvaihetta. Työn väri kertoo työvaiheen tilan. Näet työstä tarkemmat tiedot inforuudussa. Hyvät rajausmahdollisuudet Voit rajata ruudulla olevia tietoja samoilla kriteereillä kuin tuotantolistaakin. Voit esimerkiksi näyttää vain tietyn tuotantopäällikön tai tehtaan työtilanteen. Voit myös tarkastella erikseen vaikkapa töitä, jotka tulevat myöhästymään tai joista puuttuu materiaali. Tehokas skaalaus Voit esittää tiedot minuutti-, tunti- tai päivätasolla. Toimii myös tehdasnäyttönä Voit käyttää näyttöä vaikkapa isossa tv-näytössä ja määritellä tiedot päivittymään automaattisesti halutuin välein. Mikäli haluat esittää vain tietyn koneen tai solun työtilanteen, voit pienentää muut koneryhmät pois näkyvistä. Kuormituksen seuranta Näet visuaalisesti koneen ylikuormituksen. Kaikki työt näkyvät allekkain ja voit siirtää ne kätevästi vapaaseen ajankohtaan.\n4 Lemonsoft Tuotannonsuunnittelu GANTT ominaisuudet: (WTUGANT) Visuaalinen esitystapa Työn tila eri väreillä Skaalaustasot: minuutti, tunti, päivä Koneryhmä / kone tiedot Rajaus valmistumispäivän mukaan Rajaus työn tilan mukaan Myöhästyvät työt Rajaus työn prioriteetin mukaan Työt, joilta puuttuu materiaalia Rajaus tyypin mukaan (esim. tehdas tai tuotantopäällikkö) Tuotantosuunnitelman esittäminen (tyyppirajaus) Työvaiheen siirtäminen toiseen ajankohtaan Työvaiheen siirtäminen vaihtokelpoiselle koneelle Työn muiden työvaiheiden automaattinen ajoitus Ohjelma toimii yhdessä Lemonsoft Tuotannon (WTU) kanssa.\n5 Lemonsoft tuotekonfiguraattori Lemonsoft-tuotekonfiguraattoriohjelman avulla luot tarjous- tai myyntitilanteessa uuden tuotteen reaaliajassa. Ohjelma täydentää Lemonsoftin logistiikkaratkaisua ja soveltuu käytettäväksi myös tuotannonohjauksen kanssa. Helppo määrittely Luot aluksi perustuoterakenteen ja kerrot konfigurointisäännöt. Yksinkertaisimmillaan määrittelet rakenneriveille joukon tuotteita, joista käyttäjä voi valita oikean myyntivaiheessa. Määrittelet myös hinnoittelutavan. Voit hinnoitella esimerkiksi tavoitekatteen mukaan tai siten, että perushinnan päälle lasketaan valitut optiot. Hinnoittelu tukee asiakaskohtaista hinnoittelua. Havainnollinen konfigurointi Tarjous- tai myyntitilanteessa haet perustuotteen, jolloin ohjelma käynnistää automaattisesti konfiguraattorin. Tuotekonfiguraattori vie sinut vaihe vaiheelta eteenpäin ja pyytää aina valitsemaan oikean rakennerivin. Samalla ohjelma luo tuoterakenteen ja laskee myyntihintaa. Halutessasi ohjelma muodostaa myös uuden tuotekoodin ja perustaa sen. Mikäli olet määritellyt kuvat, ohjelma hakee oikean kuvan konfiguroinnin mukaisesti. Myös tuotannon avuksi Jos kyseessä on valmistettava tuote, konfigurointi auttaa myös tuotteen valmistuksessa. Tuote on jo tarjousvaiheessa tallennettu tuotannonkin tarpeita varten. Myös työvaiheet voivat olla konfiguroitavia. Jos lisävarusteelle on määritelty työvaihe, tulee se automaattisesti päätasolle työksi. Lopuksi esitettävässä yhteenvedossa voit vielä laskea hintaa eri katetiedoilla ja ottaa kantaa työohjeisiin.\n6 Lemonsoft-tuotekonfiguraattori ominaisuudet (WCONF) Nopea käyttöönotto Ohjaa myyntiä Vähentää inhimillisiä virheitä Monipuolinen hinnoittelu - hinnastotuki - ohjehinta - rakennerivien hinta - ohjehinta + optioiden hinnat - katetavoitteen mukainen hinnoittelu Kate erikseen materiaalille, työlle, asetuksille ja alihankinnalle Konfiguroitujen rivien purkaminen tarjoukselle tai tilaukselle Uusien tuotekoodien perustaminen lennosta Tuki kuville Myyntihinnan laskenta reaaliajassa Omakustannushinnan laskenta\n7 Leimauspääte Lemonsoft-leimauspääte on työajan seurantaan tarkoitettu ohjelma. Ohjelman avulla työntekijät voivat kirjata työajan sekä kohdistaa työaikansa tuotannon töille ja projekteille. Ohjelma soveltuu useille eri toimialoille. Ajantasaista tietoa työajoista Lemonsoft-leimauspääteohjelman avulla keräät työntekijöiden kokonaistyöajan, jonka voit siirtää palkanlaskentaan. Leimauspäätteen avulla henkilö kirjautuu töihin ja ulos. Ohjelma tukee useita työvuoroja ja eri palkkalajeja. Uloskirjauksen syykoodit voit määritellä itse. Voit myös määritellä kysytäänkö paluuaika esimerkiksi asiakaskäynti leimauksissa. Leimaukset toimivat myös työaikakirjanpitona. Kohdistettua työajanseurantaa Voit myös kerätä työnumerolle tai projektille kohdistettua työaikaa. Leimauspääte toimii myös tuotannon aloitus- ja valmisleimauksissa. Tiedot vaivatta palkanlaskentaan Työajan käsittely palkanlaskentaan hoituu Lemonsoft-palkanlaskennan avulla. Voit siirtää tunnit palkanlaskentaan joko siirtona tai raportin avulla. Ohjelman kehitystyössä on kiinnitetty erityistä huomiota nopeuteen ja helppokäyttöisyyteen. Myös mobiilisti Voit leimata itsesi töihin ja ulos myös mobiilisti puhelimen avulla.\n8 Lemonsoft-leimauspääte ominaisuudet: (WTT, S3_WTT, WPTT) Sisäänrakennettu ohje Leimaus numerolla, viivakoodilla tai rfid-tagilla Itse määriteltävät syykoodit Palkkalajien määrittely ja ketjutus Kosketusnäyttötuki Työaikakirjanpito Kokonaistyöajan kerääminen Leimaustapahtumien selaaminen ja korjaaminen Kattava raportointi Kokonaistyöaikaraportit Liukumien käsittely ja raportointi (työaikapankki) Läsnäoloseuranta Tuotannon leimaukset Projektileimaukset Palkkalajien työvuoro ja päiväkohtainen määrittely Ruokatunnin automaattinen käsittely haluttaessa Työntekijä voi kysyä saldotilanteensa Työajan leimaus mobiilisti WPTT Lemonsoft-leimauspääte on osa Lemonsoftin toiminnanohjausjärjestelmää. Leimauspääte ei toimi itsenäisesti, vaan vaatii toimiakseen Lemonsoft-palkanlaskennan.


Suomessa suunniteltu Magisso 350 ml heijastava juomapullo soveltuu täydellisesti maahan, jossa on pitkä pimeä kausi. Pullo pitää juoman kylmänä 12 tunnin ajan tai kuumana 8 tuntia. Turvallisempi valinta aina, kun liikutaan ulkona.\nMagisso heijastava 350 ml juomapullo\nSuomessa suunniteltu Magisso 350 ml heijastava juomapullo soveltuu täydellisesti maahan, jossa on pitkä pimeä kausi. Laadukas pullo pitää juoman kylmänä 12 tunnin ajan tai kuumana 8 tuntia. Turvallisempi valinta aina, kun liikutaan ulkona.\nMateriaali ruostumatonta BPA-vapaata terästä. Tuplaseinämät estävät pullon hikoilemisen ja iso suuaukko mahdollistaa helpon täyttämisen ja sisään saa myös jääpaloja. Mukana tulevan irroitettavan siivilän avulla voi juomaveden helposti maustaa hedelmäpaloilla tai teelehdillä.\nKorkeus noin 20 cm ja halkaisija noin 6.5 cm.\nSuositeltava logomerkkaus laserilla joko pullon kylkeen (katso esimerkkikuva/Magisso kaiverrus pullon alareunassa) tai korkkiin.\nTilaukset alkaen 6:sta kappaleesta. Väreinä helmenvalkoinen tai musta. Toimitusaika noin kaksi viikkoa.\nLaseroinnilla, aloituskustannus 49,00 €\n6 kpl á 29,90 €\n12 kpl á 28,90 €\n24 kpl á 27,90 €\n48 kpl á 26,90 €\n72 kpl á 26,50 €\n96 kpl á 25,90 €\n144 kpl á 22,50 €\n240 kpl á 19,90 €\n24,00 € Hinta (ALV 0%)\nWow mikä liikelahja! Ajattelin että tämä voisi kiinnostaa sinua. https://www.bmore.fi/liikelahjat/product/show/371/juomapullot-mukit-ja-termarit/8596/magisso-heijastava-350-ml-juomapullo -- Tämä viesti on lähetetty bMoren nettisivuilta. Kun tarvitset laadukkaita liikelahjoja – bMoren valikoimasta löydät aina säväyttävät vaihtoehdot. //www.bmore.fi/


Vapaat kädet. | Konekansa.net\nViestiketju osiossa 'Sekalaista' , aloittaja YxJampe, 15.4.2018.\nTämä ajatus nyt lähti itään kun päivällä yhteen tuttuun törmäsin ja siihen sitten liittyi itselle tuntematon heppu keskusteluun mukaan. Tämä kuunteli huuli pyöreenä kun tuli työasiat puheeksi ja kertoilin siinä miten omalla kohdalla järjestellään. Tuumi siinä lopuksi että voispa itsekin tehdä tollain.\nOmalla kohdalla vaikuttaminen tarkoittaa sitä että yleensä pystyy muutamasta päivästä valkkaan koska homman menee tekeen ja sitten kun etäisyyttä alkaa oleen enemmän niin samalla kertaa yleensä on joku toinenkin homma jossain samalla suunnalla joka odottanut sopivaa väliä niin on oman harkinnan varassa missä järjestyksessä nämä tekee.\nOn monesti sekin etu että voi valkata hallilla ollessa muutamasta eri hommasta tai sitten itse ehdottaa että tuolla tarvitaan apuja\nMitenkäs muilla kuinka pystyy vaikuttamaan työn kuvaansa tai töiden järjestelyyn??\n#1 YxJampe, 15.4.2018\nPeriaatteessa kai voisi aikatauluttaa töitä omien painotusten mukaan, mutta käytännössä se on hieman kimurantimpi juttu. Aika usein jokin homma kaatuu päälle eikä siinä oikein auta muu kuin hylätä oma aikatauluajatuksensa ja alkaa miettiä miten selviytyä.\nTyö on ohutlevyrakenteiden suunnittelua. Haastavaa on se, että usein on myyty jotain sellaista mitä ei ole ikinä tehty.\nJuuri nyt on hermo aika tiukilla. Viikosta alkaa nippa nappa palautua näin sunnuntai-iltana, jos silloinkaan.\n#2 borg, 15.4.2018\nAikoinaan tuli senverta paljo luettua että viimeiset 26 vuotta "siisti sisätyö" n hehtaarin kokoisella alueella. Työtehtäviin pystyy jollain tapaa vaikuttamaan, mutta deadline on yleensä joka hommalla ja tuotannon pyöriminen on ykkösprioriteetti.\n#3 ihmehitsari, 15.4.2018\nEipä mulla isommin vapaita käsiä ole kun autokorjaamossa työn vastaanotto laittaa töitä jonoon minuuttiaikataululla.\n#4 jip59, 15.4.2018\nSen verran pystyy suurimmalta osin töitä aikatauluttamaan että voi valita tekeekö homman heti vai välittömästi...lopuille on sitte deadline viimeistään huomenna mutta mielellään tänään. Sitten on vielä ne yllätysyllätykset....\n#5 V361, 15.4.2018\nJa yks homma jos aamupäivällä kusee, niin pettää koko loppupäivän aikataulutkin.....\n#6 jusape, 15.4.2018\n#7 jip59, 15.4.2018\nNimimerkillä itsekkin korjaamolla hommissa olleena.....\n#8 jusape, 15.4.2018\nKyllä itellekkin noita kiireellisiä/ äkillisiä hajoomisesta johtuvia hommia tulee ja niiden kohdalla muut hommat keskeytyy.\nOnhan noissa hommissa myös sitä että homma tehtävä tietyssä ajassa kun muukin kalusto seis.\nMoneen hommaan on kans olemassa ajat kauanko saa mennä mutta ei vielä ole aiheuttanu ongelmia. Vianhaut onkin sitten eri juttu\n#9 YxJampe, 15.4.2018\nTyöelämäs ollessa homma meni projekteittain, tehtaitten seisonta-aikoihin tehtiin muutokset ja tehdas pysäytettiin tarvittaes linjamuutosten ajaksi. Aikataulut oli ja niitä muokattiin tarpeen mukaan, kiirehän on aina jonkun keksimä juttu. Nuorempana oli enämpi kiire, sit vanhemmiten sen homman juonen älys. Maailma ei koskaan romahtanu vaikka jokin asia viivästykin, toki siitä oli ylimäärästä työtä monelle asiantilaan syyttömälle joten ei sitä turhaan koskaan viivästelty. Ja vittuilu ei ollu yhtään sen vähäsempää vaikka kaikki olis menny putkeen\nNyt kiirettä on joskus kun on menossa auttamaan sitä perheyhteisön osaa, jolla on vielä kiire. Meinaan saattaa joutua joskus nousemaan ennen luontaista heräyshetkeä mutta kyllä sekin tarvittaes onnistuu ja on mukavaakin\n#10 Tunkki, 15.4.2018\nMä yleensä teen hommat siinä järjestyksessä kuin ne tulevat, mutta todellinen aikaikkuna on n. 2 kk, ennen kuin kukaan huomaisi, että jokin homma on ollut jonossa tavallista pidempään. Teen eräänlaista jälkisuunnittelua hetkellä, kun tavarat on tilattu, mutta eivät ole vielä saapunteet tai varsinainen tekeminen on vasta alussa. Yhteen projektiin menee aikaa muutamista minuuteista yhteen viikkoon. Esimiehen kanssa keskustellaan työasioista n. kerran vuodessa kehityskeskustelussa, eli teen töitä "itseohjautuvasti".\n#11 Jarkko, 16.4.2018\nKyllä mun päivät "elää" kokoajan. Joutuu jatkuvasti laittamaan töitä kiireellisyys järjestykseen. Välillä joku uus keikka ajaa kaikkien ohi. Joskus boss ilmoittaa 250km päästä, että tuo täytyy hoitaa ensi tilassa. Muuten hyvin vapaata, kunhan hoitaa hommansa.\n#12 pajs, 16.4.2018\nItse saan päättää missä järjestyksessä teen hommat, yleensä saapumisjärjestyksessä. Jonossa voi yrittää etuilla ja voi yrittää esittää toiveita pikatoimituksista ja tilanteesta riippuen lupaankin. Yleensä käy niin, että mitä useammin jonossa kiilaa sen pidemmäksi jonotusaika venyy Joillakin kun tuppaa olemaan tapana, että jokaisella projektilla on jumalaton kiire ja piti olla valmis jo eilen. Muutaman kerran kun on tehnyt pika-aikataululla samoille henkilöille niin on oppinut tietämään, että riittää kun kahdessa viikossa (normaali aikataulu noin viikko) tekee valmiiksi. Pomo istuu tuola parin loossin päässä mutta ei se juuri mun töihin puutu. Lähinnä käy kyselemässä, että onko minkälainen jono ja välillä tuo jotain projektin tynkää mitä ei itse osaa tehdä.\n#13 estate, 16.4.2018\nMinulla peruskuorma oli erilaisten lupahakemusten käsittelyä ja viranomaispäätösten tekemistä, tavoiteaikataulu 2 kk. Mutta lisäksi yleisvastuu reaktoriturvallisuudesta, aina kun katsoi tarpeelliseksi niin paikan päälle ihmettelemään. Tarkasti aikataulutettuja olivat oikeastaan vain ohjaajien lisenssikuulustelut, reaktorin käynnistykset vuosihuolloista ja korkeakoulujen luennoinnit. Kun oli luppoaikaa, kehitin omia koodeja ja tein opetusmateriaalia esim. valmiuskoulutukseen.\nAika vapaat kädet kun oli yksin vastuussa omasta tontista.\n#14 refy, 16.4.2018\nOlen pyrkinyt järjestämään elämäni siten, että ainoastaan luonto asettaa jonkinmoiset puitteet eri vuodenaikoina tehtäville töille, eikä aina niinkään. Ihmiset ympärillä ovat jotenkin valikoituneet sellaisiksi, ettei tule tiukkoja aikatauluja, oikeastaan aika stressitöntä meininkiä.\n#15 tommi, 16.4.2018\nVapaus tehdä ansiotöikseen mitä haluaa missä ja milloin vain, palkan täytyy tietenkin juosta katkeamattomana. Tämä on täyttä utopiaa! Itselläni periaatteessa on tällaiset vapaudet, mutta käytännössä ei lähellekkään.\nYleensä harhakäsityksenä on kuvitelma että maailmanmeno pyörii minun ympärillä ja voi määrätä sen tahdin, totuus on kuitenkin että on vain yksi pieni lenkki loputtomanpitkässä ketjussa ja kun se pettää tulee korvaava tilalle äkkiä. Herra se on herralakin, se on olemassa putinilla kuin trumpillakin vaikka herrat kuvittelevat maailman pyörivän heidän katsomallaan tavalla.\n#16 Josva, 16.4.2018\nyksi pieni lenkki loputtomanpitkässä ketjussa\nOliski lenkki mutta ku on sakkeli siinä katkennees ketjus.\n#17 HL-Zetor, 16.4.2018\nSokka irti, niin olet rasvattu lenkki.\n#18 Josva, 16.4.2018\nMuutaman vuoden sisällä muuttunee ainakin paperilla yrittäjäksi, tiedä tuoko se vapaita käsiä mutta vapaa-aika ainakin vähenee\n#19 paska, 16.4.2018\nEi varmaankaan tule sitä paljon kehuttua yrittäjän vapautta, vapauden vie rahoittaja tilaaja tavarantoimittaja ja neiti aika.\n#20 Josva, 16.4.2018